
Talgret  af  en  evig:  ledsager 


af  Præsident  David  O.  McKay. 


Når  man  skal  vælge  en  ægtefælle,  er  det  nødvendigt  at 
studere  anlæggene,  arven  og  uddannelsen  hos  den,  med 
hvem  man  påtænker  at  foretage  sit  livs  rejse.  Du  ser, 
hvor  nødvendigt  det  er  at  se  efter  egenskaberne  ærlig- 
hed, loyalitet,  dyd  og  ærbødighed. 

Men  efter  at  have  fundet  dem  spørger  du:  »Hvorledes 
kan  man  så  sige,  om  der  er  noget  blodsslægtskab,  det 
noget,  som  i  hvert  fald  vil  gøre  jer  åndsbeslægtede  i  hin- 
andens selskab?«  »Er  der«,  spørger  du,  »nogen  vejledning?« 
Selvom  kærlighed  ikke  altid  er  en  sand  vejleder,  især  hvis 
den  kærlighed  ikke  bliver  gengældt  eller  skænkes  til  en 
tvær  skabning  eller  en  brutal  fyr,  findes  der  i  sandhed 
ingen  lykke  uden  kærlighed.  Og  så  kan  du  spørge:  »Hvor- 
ledes kan  jeg  vide,  hvornår  jeg  elsker?« 

Det  er  et  meget  vigtigt  spørgsmål.  For  mange  år  siden, 
da  jeg  gik  på  Utahs  Universitet,  diskuterede  en  af  mine 
kammerater  og  jeg  dette  spørgsmål  en  aften,  da  vi  gik 
en  tur  sammen.  Således  som  unge  mænd  i  den  alder  ofte 
gør  det,  talte  vi  om  piger.  Hverken  han  eller  jeg  vidste, 
om  vi  var  forelskede  eller  ej.  Naturligvis  havde  jeg  på  det 
tidspunkt  ikke  truffet  min  nuværende  elskede  —  min  hu- 
stru i  over  fireogtresindstyve  år.  Min  kammerat  den  aften 
blev  senere  formand  for  Generalbestyrelsen  for  Unge 
Mænds  Forening,  missionspræsident,  en  betroet  assistent 
til  de  Tolvs  Råd,  og  apostel.  Jeg  hentyder  til  afdøde  æld- 
ste George  Q.  Morris. 

Som  svar  på  mit  spørgsmål:  »Hvorledes  kan  vi  vide, 
hvornår  vi  er  forelskede?«  svarede  George:  »Min  moder 
sagde  engang,  at  hvis  man  træffer  en  pige,  i  hvis  nærvæ- 
relse man  føler  et  ønske  om  at  opnå  noget,  som  inspirerer 
en  til  at  gøre  sit  bedste  og  gøre  mest  ud  af  sig  selv,  en 
sådan  ung  kvinde  er  værdig  til  ens  kærlighed  og  vækker 
kærlighed  i  ens  hjerte.« 

Unge  mænd,  dette  regner  jeg  for  en  sand  vejleder.  Og  jeg 
beder  jer,  unge  kvinder,  om  at  værne  om  denne  samme 
vejleder. 

Det  at  gå  på  frierfødder  er  en  vidunderlig  periode.  Det 
burde  også  være  en  hellig  periode.  Det  er  det  tidspunkt, 
hvor  man  vælger  sin  ægtemage.  Unge  mænd,  jeres  succes 
i  livet  afhænger  af  dette  valg.  Vælg  andægtigt  den,  som 
inspirerer  dig  til  at  gøre  dit  bedste,  og  husk  altid,  at  intet 
menneske  gør  den  ting  skade,  som  han  elsker. 


Vi,  som  er  ældre  og  kender  ungdommens  store  mulig- 
heder, er  klar  over,  at  I  unge  mænd  og  unge  kvinder  netop 
er  gået  ind  i  det  stadium  af  livet,  hvor  man  drives  af 
himmelsk  skænkede  lidenskaber  —  jeg  siger  gudgivne 
lidenskaber.  Unge  mennesker,  lad  jer  ikke  føre  på  afveje. 
I  er  i  den  periode  i  livet,  hvor  jeres  fysiske  natur  giver 
sig  tilkende,  men  I  må  også  huske,  at  Gud  i  samme  periode 
af  livet  har  givet  jer  forstandens  magt.  Han  har  givet  jer 
dømmekraft,  og  begge  dele  med  et  guddommeligt  formål. 
Lad  forstand  og  dømmekraft  være  jeres  vejleder  —  jeres 
balance. 

Har  du  nogensinde  stået  ved  siden  af  en  maskine  — 
bankende,  bankende,  udspyende  sin  kraft  og  udstrømmen- 
de hede?  I  sådanne  stationære  maskiner  vil  man  finde 
balance.  Hvis  der  ikke  var  det,  kunne  hele  bygningen 
springe  i  luften.  Men  efterhånden  som  varmen  forstærkes, 
vil  denne  balance  kastes  længere  og  længere  ud,  så  det 
hele  er  under  kontrol.  I  har  jeres  forstand,  jeres  dømme- 
kraft som  ligevægt  mod  jeres  lidenskaber.  Prøv  ikke  at 
miste  denne  ligevægt,  ellers  kan  der  ske  en  eksplosion, 
som  vil  ryste  jeres  liv. 

Sæden  til  et  lykkeligt  ægteskabeligt  liv  sås  i  ungdommen. 
Lykken  begynder  ikke  ved  alteret,  den  begynder  i  ung- 
dommens periode,  når  man  forelsker  sig.  Denne  lykkens 
sæd  sås  ved  hjælp  af  ens  evne  til  at  være  herre  over 
sine  drifter.  Kyskhed  bør  være  den  dominerende  dyd 
blandt  unge  mennesker.  I  Kirken  findes  der  kun  én  stan- 
dard. Den  gælder  de  unge  mænd  så  vel  som  de  unge 
piger.  Hvis  du  følger  denne  standard  — -  hvis  du  virkelig 
vil  lytte  til  dit  eget  sande  hjertes  tilskyndelse  —  vil  du 
lære,  at  selvbeherskelse  i  ungdommen  og  overensstemmelse 
med  den  eneste  moralstandard  er  kilden  til  virkelig  man- 
dighed, kronen  på  skøn  kvindelighed,  grundvolden  til  et 
lykkeligt  hjem,  og  en  faktor,  der  bidrager  til  racens 
styrke  og  uafbrudte  varighed. 

Slaphed  i  ungdommen  er  en  personlig  regning,  som  må 
betales  i  alderdommen.  Om  tyve,  tredive,  fyrretyve  år  må 
man  betale  den.  Beherskelse  og  kyskhed  er  også  sæd,  der 
sås,  som  vil  give  store  udbytter  i  de  kommende  år,  og  de 
går  hurtigt  —  åh,  så  hurtigt. 

Unge  mand,  husk  altid,  at  når  du  tager  en  ung  pige  med 
ud  til  selskab,  betror  hendes   fader   og  moder  hende   til 

dig.  Hun  er  deres  kosteligste  ejendom.  Må  jeg  give  dig  et 
godt  råd  her?  Jeg  husker  min  faders  formaning,  da  jeg  i 
min  ungdom  begyndte  at  gøre  kur  til  en  ung  pige:  »David, 
du  skal  behandle  den  unge  dame,  som  du  ville  have, 
at  en  ung  mand  skulle  behandle  din  søster.«  Unge  mænd, 
følg  dette  råd,  og  I  vil  gå  gennem  livet  med  en  ren  sam- 
vittighed. 

Nuvel,  ægteskab  følger  på  frieri  som  dag  følger  nat,  og 
ægteskabet  har  som  sit  guddommelige  formål  at  opdrage 
børn.  Det  giver  anledning  til  at  deles  om  kærligheden  til 
og  omsorgen  for  børnene.  Uden  børn  —  eller  uden  tro  på, 
at  børn  er  vigtige  —  er  ægteskabet  ufuldstændigt  og  ufuld- 
byrdet. 

Ganske  vist  formanes  vi  til  at  elske  enhver.  Ja,  vi  bør 
elske  enhver  nu,  men  du  og  jeg  ved  ,at  vi  elsker  dem,  vi 
kender  bedst.  Jeg  elsker  hende,  som  jeg  har  set  ofre  sit 
liv  for  de  elskede  små  —  hende  ved  hvis  side  jeg  har  sid- 
det, og  vi  sammen  har  bedt  og  længtes  inderligt  efter  vore 
små  kæledægger. 

Den  lykke,  som  søster  McKay  og  jeg  har  haft  gennem 
mere  end  fireogtresindstyve  års  ægteskab,  kommer  af  den 
kendsgerning,  at  vi  har  haft  syv  børn,  hvoraf  de  seks 
lever.  Disse  børn  og  vore  børnebørn  og  oldebørn  er  vore 
evighedsskatte. 

Jeg  elsker  også  min  moder,  som  jeg  ved  tilbød  sit  liv,  for 
at  jeg  kunne  blive  til.  Når  vi  møder  disse  personligheder 
i  det  evige  rige,  vil  vi  genkende  dem  og  kende  dem  på 
grund  af  dette  livs  erfaringer.  Og  den  forening  af  elskende 


hjerter  vil  fortsætte  uafbrudt  efter  dette  liv.  Det  er  derfor 
vi  bliver  viet  —  beseglet  —  for  tid  og  evighed.  Det  er  ikke 
blot  et  dogme  i  Kirken  —  det  er  en  sandhed,  som  er  fun- 
damental for  hele  menneskehedens  liv  og  lykke.  Det  er 
en  del  af  visdommen  at  vælge  Herrens  Hus,  hvor  man  kan 
sætte  sin  kærlighed  i  pant  og  indvie  sine  løfter. 

Lad  mig  slutte  her  med  at  give  jer  et  glimt  af  den  betyd- 
ning et  sådant  ægteskab  har.  Den  brudgom,  som  knæler 
ved  alteret,  har  i  sit  hjerte  den  kæreste  ejendom,  som  en 
ægtemand  kan  eje  —  visheden  om,  at  hun  som  lægger  sin 
hånd  i  hans,  i  tillid,  i  ægteskab,  er  så  ren  som  en  solstråle 
—  så  pletfri  som  den  sne,  der  nylig  er  faldet  ned  fra 
himlen.  Han  har  den  vished,  at  i  sin  urenhed  og  ynde  er 
hun  typen  på  guddommeligt  moderskab. 

Lige  så  stor  er  den  vished,  som  den  unge  pige  har,  nem- 
lig at  den  mand,  som  hun  elsker,  til  hvem  hun  har  givet 
sig  selv  i  ægteskabet,  kommer  til  hende  med  den  samme 
renhed  og  karakterstyrke,  som  hun  bringer  ham.  En  så- 
dan forening  vil  i  sandhed  være  et  ægteskab,  der  er  ordi- 
neret af  Gud  til  hans  skabelses  ære. 

Dette  er  jeres  arv,  I  unge,  når  I  overvejer  et  evigt  kam- 
meratskab ,og  jeg  beder,  at  I  må  være  klar  over  det  og 
finde  den  sande  glæde  og  lykke  ved  et  sådant  ideal. 

Tidligere  missionspræsident  i  Danmark 
formand  for  Kirkens  Byggrekoniité 


Fra  Salt  Lake  City  har  vi  fået  meddelelse  om,  at  tid- 
ligere missionspræsident  for  den  danske  mission,  Mark 
B.  Garff,  er  blevet  udnævnt  til  formand  for  Kirkens  Byg- 
gekomité  efter  Wendell  B.  Mendenhall,  som  trak  sig  til- 
bage den  27.  april. 

Mark  B.  Garff  er  medlem  af  Kirkens  Velfærdskomité 
og  har  været  formand  for  byggekomiteen  i  Kirkens  Vel- 
færdsafdeling  i  15  år. 

Foruden  sine  kirkelige  hverv  har  han  mange  civile  og 
borgerlige  hverv,  bl.  a.  er  han  medlem  af  bestyrelsen  for 
Rebild  National  Park  Society,  som  arrangerer  de  årlige 
Rebild-fester  i  Danmark. 

Mark  B.  Garff  var  i  årene  1937  til  1939  præsident  for 
den  danske  mission  og  har  senere  besøgt  Danmark  adskil- 
lige gange,  sidst  for  blot  et  par  måneder  siden,  da  han 
talte  i  kirken  på  Priorvej  i  København  for  en  fyldt  sal. 

Hans  hustru  er  Gertrude  Ryberg,  og  de  har  fem  børn: 
Mark,  Charlotte,  gift  Jacobson,  Georgia,  William  og  Laura. 

(Fra  Deseret  News). 


. 

missianen&  ii^æsideni&kaA 


»Israeli terne  skal  holde  Sabbaten,  så  at  de  fejrer 
Sabbaten  fra  slægt  til  slægt  som  en  evig  gyldig  pagt. 

Den  skal  være  et  tegn  til  alle  tider  mellem  mig 
og  israeliterne.  Thi  i  seks  dage  gjorde  Herren 
himmelen  og  jorden,  men  på  den  syvende  dag  hvi- 
lede han  og  vederkvægede  sig.«  (2.  Mos.  31:16 — 17). 

Ifølge  guddommelig  befaling  skal  menneskene 
hvile  fra  alt  deres  timelige  arbejde  og  dyrke  Her- 
ren én  dag  hver  uge.  Denne  dag  hedder  Sabbaten, 
idet  det  hebraiske  ord  shabbath  betyder  hviledag. 
Selv  om  hvilen  er  vigtig,  er  den  dog  en  biting  ved 
den  sande  overholdelse  af  Sabbaten.  Hvad  der  er 
vigtigere  er,  at  Sabbaten  er  en  hellig  dag  —  en  dag 
til  gudsdyrkelse,  en  dag,  hvor  menneskene  vender 
hele  deres  sjæl  mod  Herren,  fornyer  deres  pagter 
med  Ham,  og  giver  deres  sjæl  næring  ved  åndelige 
ting. 

At  overholde  Sabbaten  er  et  evigt  princip,  og  da- 
gen selv  er  ordineret  og  bestemt  til  dette,  således 
at  den  bærer  vidne  om  Kristus  ved  at  lægge  særlig 
vægt  på  de  store  gerninger  Han  har  udført.  Fra 
Adams  dage  og  til  udvandringen  fra  Ægypten  min- 
dede Sabbaten  om  den  kendsgerning,  at  Kristus 
hvilede  fra  sit  skabelsesværk  på  den  syvende  dag. 
(2.  Mos.  20:8 — 10).  Fra  udvandringen  til  dagen  for 
Hans  opstandelse  mindede  Sabbaten  om  befrielsen 
fra  fangenskabet  i  Ægypten.  Fra  de  første  apostles 
dage  og  til  nutiden  har  Sabbaten,  »Herrens  dag«, 
været  til  minde  om  den  kendsgerning,  at  Kristus 
kom  frem  fra  graven  på  en  søndag  (Ap.  Gem.  20:7). 
De  sidste  dages  hellige  holder  den  første  dag  i  ugen 
som  deres  Sabbat,  ikke  for  at  efterligne  hvad  andre 
folk  i  fortiden  har  gjort,  men  fordi  Herren  befa- 
lede det  således  til  dem  ved  direkte  åbenbaring. 
(L.  &  P.  59). 

Overholdelse  af  Sabbaten  var  et  tegn  mellem  det 


gamle  Israel  og  deres  Gud,  hvorved  det  udvalgte 
folk  kunne  kendes;  døden  var  den  fastsatte  straf  for 
at  overtræde  det.  Og  det  at  overholde  Sabbaten  bli- 
ver ved,  lige  til  denne  dag,  at  være  en  af  de  store 
prøver,  som  adskiller  de  retfærdige  fra  de  verdslige 
og  de  onde. 

Da  søndag  er  Herrens  Dag,  er  det  en  dag,  hvor 
menneskene  skulle  udføre  Herrens  værk,  og  ude- 
lukkende dette.  Der  skulle  ikke  være  noget  arbejde 
af  verdslig  natur,  ingen  fornøjelser,  ingen  unød- 
vendige rejser,  ingen  f ornøjelsesrejser  og  deslige. 
Sabbaten  er  en  dag  til  åndelig  gudsdyrkelse,  og  bort- 
set fra  dette  »skal  du  ikke  gøre  andet  end  tilberede 
din  mad  i  hjertets  oprigtighed  .  .  .«  (L.  &.  P.  59:13). 

Vi  som  et  folk  går  omkring  med  den  frygt,  at  Her- 
ren vil  være  hård  i  sin  dom  over  os  på  den  sidste 
dag.  Det  er  ikke  Herren,  som  vil  dømme  os,  det  er 
os,  som  vil  dømme  os  selv.  Hvorledes?  Ved  vore 
handlinger  i  dette  liv.  Vi  blev  sat  her  på  jorden 
for  at  se,  om  vi  ville  gøre  alt  det,  som  vor  Him- 
melske Fader  befaler  os  at  gøre.  Hvis  vi  gør  Hans 
vilje,  vil  Han  velsigne  os;  hvis  vi  undlader  at  gøre 
Hans  vilje,  har  vi  intet  løfte. 

At  overholde  Sabbaten  er  nødvendigt  for  vor 
frelse.  Akkurat  som  det  at  betale  vor  tiende  og 
fasteoffer  vil  holde  os  fra  at  blive  opbrændt  og 
fortæret  på  den  sidste  dag.  (L.  &  P.  64-:23),  således 
vil  overholdelse  af  »Herrens  Dag«  skelne  mellem 
dem,  som  tilhører  Ham  og  dem,  som  elsker  mørket 
mere  end  lyset. 

»Israeliterne  skal  holde  Sabbaten,  så  at  de  fejrer 
Sabbaten  fra  slægt  til  slægt  som  en  evig  gyldig  pagt. 

Den  skal  være  et  tegn  til  alle  tider  mellem  mig 
og  israeliterne.«    (2.   Mos.  31:16 — 17). 

R.  Earl  Sorenson, 
missionspræsident. 

in:infii:\s  hus 


af  Marion  G.  Romney  af  de  Tolvs  Råd 
Tale  ved  indvielsen  af  Oakland  Templet  17.  november  1964 


Jeg  er  glad  for  at  være  her  i  dette  hus,  fordi  det  ikke 
er  et  almindeligt  hus,  det  er  Herrens  Hus.  Vi  har  bygget 
mange  tabernakler  til  almindelige  forsamlinger.  Vi  har 
bygget  mødehuse  over  hele  jorden  til  at  dyrke  Gud  i,  men 
dette  hus  er  anderledes.  Dette  er  et  tempel,  hvad  der  defi- 
neres som   »Herrens  Hus«. 

Herren  har  ikke  altid  haft  en  bygning,  som  denne,  til 
tempel  eller  hus. 

Jakob,  f.  eks.  fandt  Gud  ude  i  det  fri.  Da  han  rejste  til 
Paddan-Aram  for  at  søge  sig  en  hustru  blandt  sin  moders 
folk,  ».  . .  kom  han  til  det  hellige  sted  og  overnattede  der, 
da  solen  var  gået  ned;  og  han  tog  en  af  stenene  på  stedet 
og  brugte  den  som  hovedgærde  og  lagde  sig  til  hvile  der. 

Da  drømte  han,  og  se,  på  jorden  stod  en  stige,  hvis  top 
nåede  til  himmelen,  og  se,  Guds  engle  steg  op  og  ned  ad 
den; 

og  Herren  stod  foran  ham  og  sagde:  Jeg  er  Herren, 
din  fader  Abrahams  og  Isaks  Gud!  Det  land,  du  hviler  på, 
giver  jeg  dig  og  dit  afkom; 

dit  afkom  skal  blive  som  jordens  støv  ,og  du  skal  brede 
dig  mod  vest  og  øst,  mod  nord  og  syd;  og  i  dig  og  i  din 
sjæl  skal  alle  jordens  slægter  velsignes  . .  . 

Da  Jakob  vågnede  af  sin  søvn,  sagde  han:  Sandelig, 
Herren  er  på  dette  sted,  og  jeg  vidste  det  ikke! 

Og  han  blev  angst  og  sagde:  Hvor  forfærdeligt  er  dog 
dette  sted!  Visselig,  her  er  Guds  hus,  her  er  himmelens 
port!«   (1.  Mos.  28:11—14,  16—17). 

I  ser,  det  sted,  hvor  Jakob  mødte  Herren,  var  for  ham 
Herrens  hus  og  himmelens  port. 

Til  minde  om  begivenheden  tog  Jakob  ». . .  den  sten,  han 
havde  brugt  som  hovedgærde,  rejste  den  som  en  stenstøtte 
og  gød  olie  over  den. 

Og  han  kaldte  dette  sted  Betel  . . .«  (Ibid.,  28:18—19). 
Betel  er  en  sammentrækning  af  ordet  »Bet-Elohim«,  hvad 
der  bogstaveligt  betyder   »Herrens  hus«. 

Ligesom  med  Jakob  viste  Herren  sig  i  Israels  fattigdoms 
dage  for  Moses  og  belærte  ham  ude  i  det  fri,  først  ved 
den  brændende  tornebusk  på  bjerget  Horeb.  Senere  bleu 
Sinaj  en  midlertidig  helligdom,  hvorfra  Han  belærte  Mo- 


ses. Kort  derefter  instruerede  Herren  imidlertid  gennem 
Moses  israeliterne  om  at  bygge  »en  helligdom,  for  at  jeg 
kan  bo  midt  iblandt  dem.«  Fra  den  tid  og  til  nu  har  et  af 
de  særlige  mål  for  Guds  folk  været  at  bygge  templer. 
Ordet  »tempel«  betegner  for  en  sidste  dages  hellig  en 
bygning,  et  bygningsværk,  rejst  og  indviet  til  Herren 
som  Hans  hus. 

Formålet  med  et  tempel  er  dobbelt:  (1)  at  tjene 
som  et  sted,  hvor  Herren  kan  dvæle  på  jorden,  og  (2)  at 
sørge  for  et  sted,  hvor  præstedømmets  ordinanser  kan 
blive  administreret  på  rette  måde  for  Guds  Hellige.  I  det 
Tabernakel,  som  blev  bygget  af  Israel,  var  der  endnu  en 
mulighed  —  et  sted  til  en  almindelig  forsamling.  Men  på 
det  sted,  hvor  Herren  dvælede,  det  Allerhelligste,  gik  in- 
gen ind  undtagen  højpræsten  for  det  aronske  præste- 
dømme. Han  gik  derind  for  at  overvære  de  højtidelige  or- 
dinanser i  det  aronske  præstedømme.  I  det  Allerhellig- 
ste var  Pagtens  Ark,  og  på  Pagtens  Ark  var  det  sonedække, 
hvorfra  Herren  selv  gav  instruktioner  til  præsten. 

David,  den  store  konge  i  Israel,  som  var  foruroliget 
over  den  kendsgerning,  at  Tabernaklet  stadig  tjente  som 
Guds  hus,  medens  han  selv  boede  i  et  stort  hus,  bygget 
af  cedertræ,  havde  ».  . .  selv  i  sinde  at  bygge  Herren 
min  Guds  navn  et  hus; 

men  da  kom  Herrens  ord  til  mig  således:  Du  har  ud- 
gydt meget  blod  og  ført  store  krige;  du  må  ikke  bygge 
mit  navn  et  hus  .  .  .«  (1.  Kron.  22:7 — 8). 

David  fik  imidlertid  tilladelse  til  at  samle  materialer, 
som  blev  brugt  af  hans  søn  Salomon,  da  han  byggede 
det  store  tempel,  som  bar  hans  navn.  Dette  tempel  tjente 
Israels  børn  i  fem  hundrede  år.  Senere  blev  andre  templer 
bygget  —  Zerubbabels  Tempel,  f.  eks.,  og  Herodes's  Tem- 
pel. Frelseren  selv  ærede  Herodes's  Tempel,  selv  om  det  var 
bygget  af  en  uværdig  mand,  som  ikke  byggede  til  Guds 
ære,  men  i  sin  egen  interesse.  Herodes's  formål  var  at  for- 
milde de  jøder,  over  hvem  han  herskede  som  udsending 
fra  det  romerske  rige.  Men  fordi  jøderne  brugte  Herodes's 
Tempel  til  udførelse  af  det  aronske  præstedømmes  ordi- 
nanser,  ærede  Frelseren  det.   Han  hentydede  til  det  som 

sin  Faders  Hus.  Da  han  så  folket  bruge  det  som  en  kræm- 
merbod, for  han  op  i  retfærdig  vrede  og  jog  vekselererne 
ud. 

Med  undtagelse  af  det  tempel,  som  der  hentydes  til  i 
Mormons  Bog,  har  vi  ingen  beretning  om,  at  et  tempel 
er  blevet  bygget  mellem  Jesu  død  og  gengivelsen  af  evan- 
geliet i  disse  de  sidste  dage. 

Den  store  betydning  af  templer  vises  ved  den  kends- 
gerning, at  før  den  genoprettede  Kirke  var  et  år  gammel, 
begyndte  Herren  i  åbenbaringerne  til  Profeten  Joseph 
Smith  at  tale  om  templer,  der  skulle  bygegs  i  denne  Ti- 
dernes Fyldes  Uddeling. 

I  1831  drog  Profeten  Joseph  Smith  og  andre  brødre 
fra  Kirtland  til  Jackson  County,  Missouri,  og  indviede 
det  sted,  der  var  bestemt  af  Herren  som  tempelgrund.  En 
dag  vil  vi  komme  tilbage  og  bygge  templet  der. 

I  ved,  hvorledes  de  første  hellige  byggede  templet  i  Kirt- 
land og  hvorledes  de  byggede  Nauvoo  Templet.  Vi  har  byg- 
get, som  Præsident  McKay  sagde,  femten  templer  i  disse 
sidste  dage  —  alle  Guds  huse,  hvor  præstedømmets  hel- 
lige ordinanser  administreres,  og  steder,  hvorfra  Herren 
underviser  sit  folk. 

Ikke  alle  templer  er  forsynet  med  de  hjælpemidler  til 
at  administrere  ordinanserne,  som  vil  blive  administreret 
i  dette  tempel.  Templer  er  blevet  bygget  for  at  passe  til 
behovet  på  de  særlige  tidspunkter,  hvor  de  er  bygget.  I  de 
allerældste  dage  blev  det  aronske  præstedømmes  ordinan- 
ser administreret  i  dem.  Kirtland  Templet  var  ikke  bygget 
til  den  fulde  endowment,  men  som  et  sted,  hvor  præste- 
dømmets nøgler  skulle  gengives.  Den  3.  april  1836,  søn- 
dagen efter  indvielsen,  viste  Jesus  sig  selv  for  Profeten 
Joseph  og  Oliver  Cowdery,  da  de  knælede  i  bøn  i  Kirt- 
land Templet,  og  anerkendte  templet  og  det  arbejde,  som 
de,  der  havde  bygget  det,  havde  lagt  i  det.  Efter  at  dette 
syn  var  forbi,  viste  Moses  sig  og  overdrog  dem  nøglerne  til 
Israels  indsamling  og  gengivelsen  af  de  ti  stammer.  Elias 
viste  sig  og  overdrog  dem  Abrahams  evangeliums  udde- 
ling, ».  .  .  Elias,  profeten,  som  blev  optaget  til  himlen  uden 
at  smage  døden,  stod  foran  os  og  sagde: 

Se,  tiden  er  tilfulde  kommet,  om  hvilken  der  blev  talt 
gennem  Malakias's  mund,  vidnende,  at  han  (Elias  )  skulle 
blive  sendt,  før  Herrens  store  og  frygtelige  dag  kommer, 

for  at  vende  fædrenes  hjerte  til  børnene  og  børnenes 
til  fædrene,  at  han  ikke  skal  komme  og  slå  hele  jorden 
med  band. 

Derfor  er  denne  uddelings  nøgler  overgivet  i  jeres  hæn- 
der, og  herigennem  kan  I  vide,  at  Herrens  store  og  frygte- 
lige dag  er  nær,  ja,  står  for  døren.«  (L.  &  P.  110:13 — 16). 


Siden  den  tid,  da  profeten  Elias  kom  og  gengav  nøg- 
lerne til  de  dødes  frelse,  er  alle  vore  templer  blevet  byg- 
get for  at  udføre  det  melkisedekske  præstedømmes  højeste 
ordinanser.  Til  dette  tempel  vil  vi  komme  og  modtage  vore 
ordinanser  og  vore  velsignelser,  velsignelser,  som  man 
kun  kan  få  i  Herrens  hus. 

Jeg  føler  nu  til  morgen  ,at  vi  er  i  Herrens  nærhed,  og  jeg 
ved  ,at  for  at  være  i  Hans  nærhed,  må  det  være  et  yderst 
helligt  sted.  Jeg  husker,  at  da  Moses  nærmede  sig  den 
brændende  tornebusk,  ». .  .  råbte  Gud  til  ham  fra  torne- 
busken: Moses,  Moses!  . .  .  Kom  ikke  nærmere!  Drag  dine 
sko  af  dine  fødder,  thi  det  sted,  du  står  på,  er  hellig 
jord.«  (2.  Mos.  3:i—5). 

Det  frygtelig  højtidelige  i  at  være  i  Guds  nærhed  er 
blevet  yderligere  indprentet  i  mit  sind  ved  et  skriftsted  i 
det  121.  afsnit  af  Lære  og  Pagter,  skrevet  af  Profeten 
Joseph  Smith,  medens  han  var  i  Liberty-fængslet.  Det 
skriftsted,  som  jeg  hentyder  til,  er  det,  hvor  Herren 
siger:  ». .  .  pryd  altid  dine  tanker  med  dyd,  da  skal  du 
have  større  frimodighed  for  Guds  åsyn  .  .  .«  (L.  &  P. 
121:&5). 

Jeg  har  tænkt  på  denne  udtalelse:  ». . .  da  skal  du  have 
større  frimodighed  for  Guds  åsyn  . . .«  mange  gange.  Jeg 
har  prøvet  på  at  forestille  mig  den  tid,  da  jeg  skal  stå 
foran  Ham  for  at  blive  dømt  for  de  gerninger  jeg  har 
udført  i  kødet.  Jeg  forstår,  at  når  jeg  gør  det,  vil  jeg 
have  en  klar  erindring  om  alle  mine  synder,  og  at  Frel- 
seren også  vil  kende  dem,  den  Frelser,  som  skal  være  min 
dommer.  Jeg  spekulerer  ofte  på,  om  jeg  da  vil  have  frimo- 
dighed, når  jeg  står  for  Hans  åsyn. 

Gud  give,  at  vi  må  være  værdige  til  at  stå  for  Hans  åsyn, 
når  vi  kommer  her.  At  komme  uværdigt  til  dette  tempel 
og  modtage  vore  endowments  vil  ikke  vise  sig  at  være  en 
velsignelse  for  os.  Enhver  sjæl  bør,  når  han  kommer  her, 
have  fred  i  sit  eget  hjerte;  han  bør  have  en  følelse  af  fred 
overfor  ethvert  andet  menneske  i  verden;  han  bør  ikke 
have  nogen  hårde  følelser  overfor  nogen  anden.  Der  bør 
ikke  være  nogen  følelser  af  konkurrence,  ingen  følelser 
af  jalousi,  intet  andet  end  den  Levende  Guds  Ånd  og 
kærlighed  mod  vore  medmennesker  og  mod  hinanden,  for 
her  i  Hans  hus  står  vi  bogstavelig  talt  i  Herrens  nærhed. 
Gud  give,  at  vi  må  være  værdige  til  det,  når  vi  gør  det. 

Jeg  føler  bestemt,   at   Herren  vil   tage   imod   dette   hus, 

ligesom  Han  tog  imod  Tabernaklet  i  ørkenen,  Salomons 
Tempel,  Kirtland  Templet,  Salt  Lake  Templet  og  andre 
templer,  som  er  bygget  ved  Hans  folks  ofre.  At  det  må 
være  således,  beder  jeg  ydmygt  i  Jesu  Kristi  navn.  Amen. 


Den  danske  missions  historie 


I  lighed  med  »Kronet  med  herlighed«,  som  afsluttedes 
for  nogle  måneder  siden,  vil  vi  i  dette  og  de  følgende 
numre  af  DEN  DANSKE  STJERNE  bringe  »Den  danske 
Missions  historie«  på  de  fire  midtersider,  således  at  den 
kan  tages  ud  og  indbindes,  når  den  er  afsluttet. 


Den  interessante  beretning  om  missionens  historie,  lige 
fra  den  første  begyndelse  i  1849 — 50,  er  skrevet  af  for- 
henværende missionspræsident  i  Danmark,  Orson  B.  West, 
som  præsiderede  over  missionen  under  den  Anden  Ver- 
denskrig, og  som  nu  arbejder  på  Kirkens  Historiske  Kontor 
i  Salt  Lake  City,  Utah. 

SPØRGSMÅL 


Af    Joseph    Fielding    Smith,    præsident    for    De    Tolv    Apostles    Råd 


De,  som  dør  uden  lov 


Spørgsmål: 

Da  jeg  skulle  lære  et  ikke-medlem  om  evangeliet,  stødte 
jeg  på  noget,  som  jeg  ikke  kan  forklare.  Denne  ven  er- 
klærer ,at  det  ottende  kapitel  af  Moroni,  vers  22  og  23, 
hvor  der  fremsættes  den  udtalelse,  at  ».  .  .  det  er  gudsbe- 
spottelse at  fornægte  Kristi  barmhjertighed  og  hans  hellige 
Ånds  kraft  og  sætte  sin  lid  til  døde  gerninger,«  at  døbe 
små  børn,  for  de  er  »levendegjort  i  Kristus«,  ligesom  »alle 
dem,  som  ikke  har  loven«,  er  så  eftertrykkeligt  fremsat, 
at  den  synes  at  komme  i  modstrid  med  Amuleks  ord,  be- 
rettet i  Alma,  kapitel  34,  vers  32 — 34,  hvor  han  siger: 

»Dette  liv  er  tiden,  da  menneskene  skulle  berede  sig  til 
at  møde  Gud;  ja,  dette  livs  dag  er  den  dag,  da  menneskene 
skal  udføre   deres   arbejde. 

Og  som  jeg  sagde  jer  før,  eftersom  I  har  haft  så  mange 
vidnesbyrd,  så  beder  jeg  jer  om  ikke  at  opsætte  jeres  om- 
vendelsesdag  til  enden;  thi  dersom  vi  ikke  benytter  vor 
tid  i  dette  liv,  da  kommer  der  efter  denne  livets  dag,  som 
er  os  givet  til  at  berede  os  til  evigheden,  en  mørk  nat,  hvori 
intet  arbejde  kan  udrettes. 

I  kan  ikke  sige,  når  I  kommer  til  dette  frygtelige  tids- 
punkt: Jeg  vil  angre  og  omvende  mig  til  min  Gud.  Nej, 
I  kan  ikke  sige  det,  thi  den  samme  ånd,  som  er  i  besid- 
delse af  jeres  legeme,  når  I  går  ud  af  dette  liv,  den  sam- 
me ånd  vil  have  magt  til  at  tage  jeres  legeme  i  besiddelse 
i  den  evige  verden.« 

Svar: 

Det  er  den  enkleste  ting  i  verden  at  få  et  forkert  indtryk 
og  nå  til  en  fejlagtig  slutning  med  hensyn  til  en  sag,  hvis 
man  ikke  har  alle  kendsgerninger  foran  sig.  Ligeledes,  når 
vi  ved  misforståelse  kommer  ud  for  kritik  og  til  tider  ud 
for  påstande  over  enhver  lille  ting,  bidrager  det  til  vor 
personlige  skade.  Dette  får  os  til  at  mindes  historien  om 
de  blinde  mænd,  som  gik  hen  for  at  »se«  elefanten.  Jeg 
har  ikke  digtet  ved  hånden,  men  indholdet  er  følgende:  En 
af  disse  mænd  fik  fat  i  elefantens  øre  og  erklærede,  at 
elefanten  »lignede  meget  en  vifte«.  En  anden  fik  fat  i  ele- 
fantens hale  og  erklærede,  at  elefanten  var  som  et  reb, 
en  tredie  et  ben  og  sagde,  at  elefanten  var  som  et  træ; 
og  således  fik  hver  af  dem  en  forskellig  idé  om,  hvordan 
elefanten  så  ud.  Enhver  stillede  sig  tilfreds  med  det  han 
opdagede. 

De  guddommelige  optegnelser  erklærer  positivt,  at  en- 
hver synder  skal  omvende  sig,  og  at  dåben  er  til  syndernes 
forladelse,  baseret  på  Guds  Søns  store  forsoning.  Det  er 
en  meget  fornuftig  lære,  at  tro  positivt,  at  enhver  synder 


skal  omvende  sig,  og  at  dåben  er  til  syndernes  forladelse, 
baseret  på  verdens  Frelsers  store  forsoning.  Det  er  også 
fornuftigt  at  tro,  at  den,  som  ikke  har  nogen  forståelse 
af  rigtigt  og  forkert,  ikke  skal  straffes  som  den,  der  har 
den  fulde  forståelse. 

Det  er  imidlertid  et  barmhjertigt  og  nådigt  dekret  fra 
Faderen  til  os  alle  ,at  menneskene  skal  blive  straffet 
for  deres  egne  synder,  hvis  de  er  i  stand  til  at  synde.  Ved 
at  være  i  stand  til  at  synde,  mener  jeg  at  have  en  forståelse 
angående  rigtigt  og  forkert.  Intet  menneske,  som  aldrig  har 
hørt  om  Jesus  Kristus  og  som  aldrig  har  været  i  kontakt 
med  evangeliets  frelsende  principper,  bør  straffes  under 
den  samme  straffeforordning  som  den,  som  er  blevet  be- 
lært om  den  rigtige  frelsens  plan.  Herren  har  sagt,  at 
små  børn  er  uden  synd,  og  skulle  de  dø  i  deres  tidlige 
barndom,  ville  de  blive  frelst  i  Guds  Rige.  Herrens  ord  om 
delte  er  fuldstændigt  klart.  Jeg  citerer  fra  Lære  og  Pagter, 
afsnit  29,  vers  46—50: 

»Men  se,  jeg  siger  jer,  at  små  børn  er  forløst  fra  verdens 
begyndelse  gennem  min  Enbårne. 

Derfor  kan  de  ikke  synde;  thi  Satan  har  ikke  fået  magt 
til  at  friste  små  børn,  førend  de  begynder  at  blive  an- 
svarlige  for  mig. 

Thi  det  er  givet  dem,  som  jeg  vil  og  efter  mit  eget  be- 
hag,  at  store   ting  kan  fordres   af  deres  fædres   hænder. 

Og  atter  siger  jeg  jer:  Har  jeg  ikke  befalet  den,  som 
har  fået  kundskab,  til  at  omvende  sig? 

Men  den,  som  ingen  forstand  har,  med  ham  skal  jeg 
handle,  som  der  står  skrevet.  Og  nu  forklarer  jeg  ikke  mere 
for  jer  denne  gang.  Amen.« 

Nu  talte  Amulek  ikke  om  en  klasse  folk,  som  aldrig 
har  kendt  sandheden,  og  som  var  uskyldige  i  bevidst 
synd.  Han  talte  til  en  gruppe  mennesker,  som  en  gang 
havde  været  aktive  medlemmer  af  Kirken,  men  på  grund 
af  ondskab  var  deres  sind  blevet  formørket;  og  Amulek 
bønfaldt  dem  om  at  vende  om  og  gøre  deres  første  ger- 
ninger om  igen,  for  hvis  de  fortsatte  på  den  kurs,  de  var 
slået  ind  på,  var  der  ingen  frelse  for  dem.  Mormon  gjorde 
denne  lære  fuldstændig  klar  i  sine  skrivelser  til  sin  søn 
Moroni.  Ydermere  erklærede  han,  at  alle,  som  havde  nået 
modenhedsalderen,  men  som  havde  været  uden  evangeliets 
guddommelige  lys,  tilhørte  samme  klasse  som  de  små 
børn.  Hans  udtalelse  lyder  som  følger: 

»Thi  se,  alle  små  børn  er  levendegjort  og  ligeledes  alle 
dem,  som  ikke  har  loven.  Thi  forløsningens  kraft  kommer 
alle  dem  tilgode,  som  ikke  har  nogen  lov;  derfor  kan  den, 
som  ilikc  er  fordømt  eller  den,  som  ikke  er  under  nogen 

fordømmelse,  ikke  omvende  sig,  og  for  sådanne  er  dåben 
unyttig. 

Men  det  er  gudsbespottelse  at  fornægte  Kristi  barmhjer- 
tighed og  hans  hellige  Ånds  kraft  og  sætte  sin  lid  til  døde 
gerninger. 

Se,  min  søn,  dette  burde  ikke  være  således;  thi  omven- 
delse er  for  dem,  som  er  under  fordømmelse  og  under  en 
brudt  lovs   forbandelse. 

Og   de   første   frugter   af   omvendelsen   er   dåb;    og   dåb 


kommer  gennem  tro  på  at  holde  budene,  og  lydighed  mod 
budene  bringer  syndsforladelse. 

Og  syndernes  forladelse  bringer  sagtmodighed  og  yd- 
myghed i  hjertet;  og  som  følge  af  ydmyghed  og  sagtmo- 
dighed kommer  den  Helligånds  besøg,  og  denne  Trøster 
fylder  dem  med  håb  og  fuldkommen  kærlighed,  hvilken 
er  bestandig  ved  flid  i  bønnen,  indtil  enden  kommer,  da 
alle  de  hellige  skal  bo  hos  Gud.«   (Moroni  8:22—26). 

Joseph  Fielding  Smith 


uemaiøjj 

»Kn  bøn  for  efterforskningsarbejde« 


Præsident  Wilford  Woodruff  holdt  den  6.  april  1893 
åbningsbønnen  ved  indvielsen  af  Salt  Lake  Templet.  Fra 
denne  bøn  har  vi  udvalgt  følgende: 

»O,  du  vor  fædre  Abrahams,  Isaks  og  Jakobs  Gud,  vi 
takker  Dig  af  vort  inderligste  hjerte  og  i  overvældende 
taknemmelighed,  fordi  Du  har  åbenbaret  de  kræfter,  hvor- 
ved børnenes  hjerter  vendes  til  deres  fædre  og  fædrenes 
hjerter  til  børnene,  således  at  menneskenes  børn  i  alle 
generationer  kan  få  del  i  himmerigets  riges  herligheder 
og  glæder.  Udøs  over  os  Profeten  Elias's  ånd,  det  beder 
vi  Dig,  så  vi  på  den  måde  kan  forløse  vore  døde  og  også 
binde  os  til  vore  fædre,  som  er  gået  bag  sløret,  og  desuden 
besegle  vore  døde,  så  de  kan  komme  frem  i  den  første 
opstandelse,  så  vi,  som  bor  på  jorden,  kan  blive  bundet  til 
dem,  som  bor  i  himlen.  Vi  takker  Dig  på  deres  vegne,  som 
har  fuldendt  deres  værk  i  dødeligheden,  så  vel  som  for  os 
selv,  at  fængslets  døre  er  blevet  åbnet,  at  der  er  forkyndt 
befrielse  for  de  fangne,  og  lænkerne  er  blevet  løst  for 
dem,  som  var  bundet.  Vi  priser  Dig,  at  vore  fædre,  fra 
den  sidste  til  den  første,  fra  nu  af  tilbage  til  begyndelsen, 
kan  blive  forenet  med  os  i  ubrydelige  kæder,  svejset  ved 
det  hellige  præstedømme,  og  at  vi  som  én  stor  familie, 
forenet  hos  Dig  og  sammenknyttet  ved  din  magt,  skal  stå 
sammen  foran  Dig,  og  ved  din  Søns  forsonende  blod  blive 
befriet  fra  alt  ondt,  blive  frelst  og  helliggjort,  ophøjet  og 
herliggjort.  Og  ligesom  Du  har  fået  mange  af  dem,  som 
endnu  ikke  har  indgået  pagt  med  Dig,  til  at  vende  deres 
hjerter  mod  efterforskningen  af  deres  forfædre,  beder  vi 
Dig,  at  Du  vil  forøge  dette  ønske  i  deres  bryst,  så  de 
på   denne  måde  kan  hjælpe  med  til  fuldførelsen  af  Dit 


værk.  Velsign  dem,  det  beder  vi  Dig,  i  deres  arbejde,  at  de 
ikke  må  komme  på  vildspor,  når  de  udarbejder  deres 
genealogi,  og  desuden  beder  vi  Dig  om  at  åbne  nye  in- 
formationskilder for  dem,  og  lægge  fortidens  optegnelser  i 
hænderne  på  dem,  så  deres  arbejde  ikke  blot  kan  blive  kor- 
rekt,  men   også   komplet.« 

Mine  brødre  og  søstre,  dette  burde  være  den  bestandige 
bøn,  dybt  i  hjertet  hos  enhver,  som  er  eller  vil  blive  in- 
teresseret i  at  spore  sin  genealogi.  Hvilken  strålende  anled- 
ning vi  har  for  hånden  ved  at  bede  vor  Himmelske  Fader 
om  at  hjælpe  os,  så  Hans  sønner  kan  få  del  i  de  samme 
velsignelser,  som  vi,  der  er  medlemmer  af  Hans  rige,  nu 
nyder. 

I  de  sidste  år  har  Præsident  David  O.  McKay,  vor  elske- 
de Profet,  Seer  og  Åbenbarer,  formanet  os  til  at  være  mis- 
sionær-mindede. Præsident  McKay  har  ladet  os  vide,  at  vi 
skulle  efterleve  vor  religion.  Mange  folk  har  begejstret  sagt 
ja  til  Kirkens  nye  missionærplan  og  præsenteret  missio- 
nærerne for  venner,  naboer  og  slægtninge,  med  det  resul- 
tat, at  mange  gode  folk  er  gået  i  dåbens  vande. 

Hvis  vi  nu  tænker  på  alle  de  folk,  som  har  levet  før 
Evangeliets  gengivelse,  og  som  ivrigt  venter  på  deres  evige 
fremgang,  og  de  mange  folk,  som  har  levet  siden  Kirkens 
genoprettelse,  men  som  af  en  eller  anden  grund  ikke  har 
fået  lov  til  at  høre  om  evangeliet,  så  skulle  vi  oprigtigt 
prøve  at  være  sande  missionærer  overfor  disse  kære 
mennesker  og  give  dem  en  chance  for  at  høre  og  antage 
evangeliet,  så  de  kan  vende  tilbage  til  vor  Himmelske  Fa- 
ders nærhed  og  få  del  i  denne  strålende  evige  fremgang. 
Det  er  dig,  som  kan  åbne  himmelens  porte  for  disse  men- 

nesker,  og  det  er  dit  ansvar  ,således  som  det  meget  tyde- 
ligt er  forklaret  af  Profeten  Joseph  Smith  i  bogen  »Vejen 
til  Fuldkommenhed«,  (23.  kapitel),  skrevef  at  Joseph 
Fielding  Smith:  »Det  største  personlige  ansvar,  Gud  har 
pålagt  os  i  denne  verden,  er  at  søge  efter  vore  døde.« 

Hvis  vi  blot  ydmygt  vil  prøve  at  hjælpe  vore  afdøde 
slægtninge,  hjælpe  dem,  som  er  gået  forud,  hvis  vi  ærligt 
vil  prøve  at  efterforske  optegnelserne  med  omhu  og  med 
et  brændende  ønske  i  os,  så  vil  Herren  til  sidst  velsigne 
os  og  føre  os  til  optegnelserne  om  de  af  Hans  børn,  som 
engang  boede  på  denne  jord. 


Lad  os  være  andægtige,  som  Præsident  Woodruff  på  så 
veltalende  måde  udtalte  i  sin  indvielsesbøn  i  Salt  Lake 
Templet,  andægtige  på  en  sådan  måde,  at  nye  veje  virke- 
lig kan  åbnes  for  os,  og  at  det  virkelig  kan  lykkes  os  at 
få  fat  i  optegnelser  fra  fortiden,  med  en  bøn  om,  at  vor 
hukommelse  må  være  klar  og  opmærksom  på  den  kends- 
gerning, at  vi  ikke  kommer  på  vildspor,  når  vi  udarbejder 
vor  genealogi. 


(Fra  Millennial  Star  ved  Syger  T.  Hassenberg) 


Har  du  husket 


»Tre  generationer  familieskema« 

som  alle  Kirkens  medlemmer    (familier   og   enligtstillede) 
skal  udarbejde  og  indsende  inden  1.  august? 


I  juni-nummeret  af  DEN  DANSKE  STJERNE  gøres  nær- 
mere rede  for  dette  program,  men  vi  skal  her  indtrængen- 
de opfordre  medlemmerne  til  omgående  at  gå  i  gang  med 
dette  program,  hvis  de  ikke  allerede  er  begyndt  på  det. 

På  foranledning  af  talrige  forespørgsler  skal  vi  gøre 
opmærksom  på,  at  alle  familier  og  enligtstillede  skal  ud- 
arbejde disse  skemaer,  også  selv  om  flere  familier  vil 
komme  til  at  udfylde  de  samme  skemaer,  f.  eks.  hvis  flere 
søskende,  som  er  medlemmer  af  Kirken,  hver  har  sin 
familie,  eller  hvis  både  forældre  og  deres  børn  hver  har 
familie.  For  en  familie,  bestående  af  mand,  hustru  og 
børn  skal  der  ialt  udarbejdes  syv  skemaer;  for  enligtstil- 
lede, ugifte,  som  er  de  eneste  i  deres  familie,  der  er  med- 


lemmer af  Kirken,  det  samme  antal,  medens  der  for  en- 
lige, tidligere  gifte  (enker,  enkemænd  eller  fraskilte),  hvis 
ægtefæller  ikke  var  medlemmer  af  Kirken,  skal  udfyldes 
fire  skemaer,  nemlig  et,  hvor  de  pågældende  står  som  mand 
eller  hustru,  et,  hvor  de  står  som  barn  til  deres  forældre 
samt  et  for  hver  af  deres  forældre,  hvor  disse  står  som 
børn  til  deres  forældre. 

Husk  at  påføre  alle  dåbsdatoer  i  Kirken  og  eventuelle 
tempelordinanse-datoer  for  de  personer  på  skemaerne, 
for  hvem  disse  ordinanser  er  udført. 

Begynd  altså  allerede  i  dag  på  dette  program,  hvis  du 
ikke  allerede  er  i  gang  med  det! 

Genealogisk  Forenings  Hovedbestyrelse. 


Jviæipe- 

leninaeu 

Mødet  den  6.  maj  med  str.  Alice  Li.  Wilkinson 


blev  igen  en  af  Hjælpeforeningens  »store  dage«.  Str.  Wil- 
kinson  mødtes  med  både  hoved-  og  distriktsbestyrelsen 
°g  gav  gode  råd  og  opmuntring  til  arbejdet.  Men  hovedmø- 
det holdtes  om  aftenen  i  kirkesalen  på  Priorvej  kl.  19.30. 
Det  var  os  en  glæde  blandt  vore  gæster  at  tælle  missions- 
præsident  Sorensons  moder,  str.  Florence  Sorenson,  str. 
Wilkinsons  datter,  Mrs.  Alice  Mangum,  missionspræsident 
Sorenson,  broder  Tom  Asmussen  og  fra  distriktet  broder 
Jørgen  W.  Schmidt. 

Str.  Inger  Rasmussen  fra  hovedstyrelsen  bød  velkom- 
men, og  der  blev  åbnet  med  sang  og  bøn.  Efter  en  kort 
tale  fra  str.  Rasmussen  fik  præsident  Sorenson  ordet.  Præ- 
sidenten udtalte,   at  Hjælpeforeningen  blev  stiftet  i    1842 


af  profeten  Joseph  Smith  efter  præstedømmets  orden,  men 
den  har  en  særlig  opgave.  Samarbejde  med  præstedømmet 
og  samarbejde  i  Kirken  i  det  hele  taget  blev  stærkt  un- 
derstreget. Lissi  Petersen  og  Birthe  Rasmussen  fra  Amager 
glædede  os  med  en  duet,  og  så  fik  str.  Florence  Sorenson 
ordet  med  sin  »store«  søn  som  tolk.  Str.  Sorensons  for- 
fædre var  blandt  de  første,  der  omvendte  sig  til  Kirken  i 
Danmark.  Gennem  5  generationer  har  de  båret  vidnesbyrd 
om  Evangeliet,  og  str.  Sorenson  var  taknemmelig  for  at 
kunne  være  med  denne  aften. 

Str.  Ingrid  Sorenson  præsenterede  derefter  str.  Alice  L. 
Wilkinson  fra  Generalbestyrelsen  for  forsamlingen  og  for- 
talte, at  hun  har  arbejdet  i  Hjælpeforeningen  i  30  år. 

Str.  Alice  L.  Wilkinson  bragte  hilsen  fra  str.  Spafford  og 
fra  str.  Aleine  Young,  som  besøgte  os  sidste  år,  fortalte 
lidt  om  Hjælpeforeningens  smukke  bygning  i  Salt  Lake 
City  og  førte  os  derefter  tilbage  til  Nauvoo,  til  det  tids- 
punkt, da  søstrene  mødtes  med  profeten  Joseph  Smith. 
Hvis  søstrene  vil  leve  op  til  de  principper,  som  profeten 
foreholdt  dem:  kærlighed  og  barmhjertighed,  vil  intet 
kunne  hindre  englene  i  at  være  deres  ledsagere.  Man  får 
ikke  noget  for  ingenting;  man  behøver  imidlertid  ikke  at 
have  en  masse  penge  for  at  blive  medlem  af  Hjælpefor- 
eningen, man  skal  heller  ikke  have  gennemgået  en  større 
uddannelse,  man  behøver  ikke  engang  at  være  medlem  af 
Kirken,  man  skal  blot  gøre  sin  indsats  med  de  talenter 
og  evner,  man  har. 

Hjælpeforeningen  giver  os  uddannelse,  så  vi  kan  blive 
ledere,  og  den  viser  os  stor  tillid.  Den  hjælper  os  at  opbygge 
vor  karakter,  og  den  har  brug  for  alle  de  talenter,  vi  har, 
men  som  vi  ikke  rigtig  kan  få  tid  at  anvende,  når  vi  først 
bliver  gift  og  får  familie.  Intet  mindre  end  de  gerninger, 
Kristus  gjorde,  skal  også  vi  gøre,  og  vi  ved,  at  »Han  gik 
omkring  og  gjorde  godt«  og  tjente  sine  brødre  og  søstre. 
Gennem  lektierne  i  Hjælpeforeningen  styrkes  og  opbygges 
vort  vidnesbyrd,  og  vi  skal  meget  snart  igang  med  det 
nye  program,  så  vi  kan  undervise  vor  familie  om  Evan- 
geliet i  vore  hjem.  Str.  Wilkinson  bar  vidnesbyrd  til  os, 
at  hvis  vi  vil  engagere  os  i  arbejde  for  Herren,  vil  vi 
blive  velsignet  i  det  arbejde  her  i  Danmark. 

Efter  sin  tale  fik  str.  Wilkinson  overrakt  en  smuk  sølv- 
ske som  erindring  fra  de  danske  søstre.  På  manges  opfor- 
dring sang  str.  Rebecca  Schmidt  »Den  fremmede  Galilæer«. 

Som  en  overraskelse  havde  hovedbestyrelsen  en  buket 
blomster  til  den  søster,  der  havde  været  medlem  af  Hjæl- 


peforeningen i  flest  år  i  København  distrikt.  Den  blev 
overrakt  af  str.  Wilkinson  til  str.  Kathinka  Andersen  fra 
Amager  gren.  En  lignende  buket  blev  sendt  til  str.  Edel  Ja- 
cobsen, Frederikshavn,  som  det  ældste  medlem  i  Jylland 
distrikt. 

Efter  dette  møde  gik  vi  nedenunder  i  G.U.F.-salen,  hvor 
der  var  udstilling  af  håndarbejder:  nye  ideer  til  arbejds- 
møderne og  »gamle«,  smukke  ting,  som  søstrene  velvilligt 
havde  udlånt,  for  at  vise  str.  Wilkinson,  hvad  danske  sø- 
stre interesserer  sig  for  at  forarbejde.  Vi  skylder  broder 
og  søster  Dietz  megen  tak  for  deres  medvirken  til  det 
smukke  arangement,  og  ganske  særligt  siger  vi  tak  til  str. 
Ingrid  Sorenson  og  str.  Mary  Lu  Wood  for  de  mange, 
mange  timer  de  har  anvendt  på  at  forarbejde  nye  ting, 
der  kan  være  os  til  hjælp  fremover. 

Nu  gik  tæppet  til  side  for  et  smukt  optrin,  arrangeret  af 
str.  Birthe  Lindhardt.  Det  fremstillede  forskellige  situatio- 
ner ved  Hjælpeforeningens  oprettelse.  Mange  hænder  havde 
haft  travlt  med  at  sy  dragter,  hatte  m.  m.,  de  var  virkelig 
søde,  de  »gamle«  søstre.  Vi  siger  også  tak  til  de  brødre,  der 
med  det  korte  varsel  påtog  sig  at  være  Første  Præsident- 
skab. 

Fra  hver  gren  mødte  søstrene  op  med  citronfromage, 
som  vi  forfriskede  os  med,  mens  vi  fik  os  en  hyggelig 
sludder. 

En  dejlig  dag,  en  dejlig  aften  var  slut!  Men  vi  har  mange 
dejlige  aftener  i  vente  i  den  nye  sæson.  SLUT  DERFOR 
OP  OM  HJÆLPEFORENINGEN! 

For   Hovedbestyrelsen 
Inger  Rasmussen. 
(Billederne  fra  den  6.  maj  er  taget  af  str.  Inge  Jørgensen, 
Amager) . 


159 


(Artikel  fortsat). 

Kan  De  forestille  Dem  denne  plan  ført  ud  i  livet? 
Mødrene  får  en  månedlig  lektie  i  Hjælpeforeningen;  fæd- 
rene får  en  lektie  ved  deres  ugentlige  præstedømmemøde; 
der  findes  ligefrem  et  lektiehefte  til  familien  til  brug  ved 
deres  ugentlige  hjemmeaften;  og  hjemmelærerne  går  ud 
engang  om  måneden  med  instruktion  om  at  se  efter,  at 
forældrene  forstår,  hvorledes  disse  lektier  skal  holdes  og 
eventuelt  hjælpe  med  at  løse  problemer  og  besvare  spørgs- 
mål. 

Med  andre  ord:  Vi  har  ikke  i  sinde  at  være,  som  en 
eller  anden  sagde:  »I  taler  om  det,  men  hvad  har  I  gjort 
ved  det?«  Alle  de  nævnte  ting  er  noget,  som  lederne  inden 
for  Hjælpeforeningen  har  pligt  til  at  sørge  for.  Det  er  disse 
ting,  vi  ønsker,  I  skal  udføre. 

Vi  må  udføre  vort  arbejde  så  godt  med  disse  lektier,  så 
vi  giver  hver  enkelt  moder  de  fundamentale  lærdomme,  der 
er  nødvendige,  for  at  hun  kan  forstå,  hvori  hendes  op- 
gave består,  når  hun  sammen  med  sin  mand  skal  under- 
vise børnene  i  hjemmet.  Med  de  citater,  der  er  fremført, 
skulle  I  kunne  forstå  noget  af  det,  vore  ledere  tilskynder 
os  til.  Som  jeg  før  har  sagt,  skal  I  ikke  være  hjemmelærere 
i  den  forstand,  at  I  udtages  til  at  være  det.  I  skal  være 


parat  til  at  hjælpe  hjemmelærerne,  hvis  biskoppen  beder 
jer  derom. 

Der  er  særlige  problemer  for  de  hjem,  der  har  unge, 
som  søger  de  højere  læreanstalter.  Der  sås  tvivl  i  deres 
hjerter  med  hensyn  til  vor  Kirkes  tro  og  lære.  Hvad  skal 
vi  gøre  ved  det?  Svaret  eller  løsningen  på  problemet  er, 
at  vi  hjælper  dem  ved  at  give  dem  sandheder,  som  de  kan 
bygge  et  vidnesbyrd  på,  og  som  vil  styrke  dem  mod  de 
lærdomme,  som  verden  giver,  og  som  vil  nedbryde  vore 
børns  tro. 

I  en  nylig  udkommet  bog  om  videnskab  og  religion  siger 
forfatteren,  at  der  omkring  i  verden  i  dag  er  religiøs  væk- 
kelse, og  at  denne  vækkelse  er  en  udfordring  til  videnskabs- 
mænd og  religiøse  ledere  til  samarbejde  for  menneskehe- 
dens håb  og  drømme. 

Den  største  udfordring,  Kirken  har  idag,  er  at  forkyn- 
de fædrenes  tro  i  nutidens  børns  sprog,  og  det  er,  sagt  med 
få  ord,  den  udfordring,  vi  tager  op  i  dette  program  med 
undervisning  i  hjemmet.  I  en  tale,  som  præsident  Clark 
holdt  ved  en  Hjælpeforeningskonference,  sagde  han: 

»Familien  i  et  sidste  dages  helliges  hjem  har  således 
tre  vigtige  punkter  at  tage  vare  på,  nemlig: 

(Fortsættes) 


IN  JlEJtlOISI  Af  I 


»Jesus  græd.  Da  sagde  jøderne:  Se,  hvor  han  elskede 
ham!« 

Ved  meddelelsen  om  str.  Caroline  Mathilde  Søren- 
sens død  er  der  blevet  grædt  meget  over  hele  den 
danske  mission,  for  så  mange  af  jer,  søstre,  som 
kendte  str.  Caroline,  elskede  hende.  Hvorfor?  Fordi 
hun  elskede  jer  —  og  viste  det! 

Jeg  har  en  hilsen  til  jer,  søskende.  Den  sidste 
gang,  jeg  fik  talt  »rigtigt«  med  Caroline,  drejede 
samtalen  sig  hovedsageligt  om  Hjælpeforeningen, 
og  da  jeg  sagde  farvel  til  hende,  var  hendes  sidste 
ord:   »Hils  dem  allesammen!« 

Vi  græder,  fordi  vi  har  mistet  en  loyal  rådgiver, 
en  trofast  medarbejder  og  en  ualmindelig  god  kam- 
merat. En  svær  sygdom  rev  hende  bort  netop  som 
vi  synes,  vi  har  allermest  brug  for  hende;  men  vi 
må  tro,  at  vor  himmelske  Fader  har  mere  brug 
for  hende.  Han  har  sagt  nej  til  alle  vore  bønner  og 
vor  faste,  og  så  er  det  bedst  således. 

Vi  bliver  imidlertid  ikke  ved  med  at  græde,  vi 
skal  videre  frem,  og  vor  søster  lever;  derom  blev 
der  båret  vidnesbyrd  ved  hendes  båre.  En  lille  lig- 
nelse om  døden,  skrevet  af  en  ukendt  forfatter,  vil 
illustrere  dette: 

»Jeg  står  ved  havets  bred;  et  skib  spreder 
lige  foran  mig  sine  hvide  sejl  ud  i  morgenbri- 
sen og  stævner  ud  mod  det  blå  ocean.  Hun  er  et 
billede   på   stolthed   og   styrke,   og  jeg   står   og 


betragter  hende,  indtil  —  til  sidst  —  hun  kun 
er  en  lille,  hvid  prik  derude,  hvor  himmel  og 
hav  går  i  ét.  Så  er  der  en  ved  min  side,  som 
siger:  Der  forsvandt  hun!  —  Hvorhen?  Bort  fra 
mit  blik  —  det  er  alt! 

Hun  er  lige  så  stolt  og  stærk  endnu,  som  hun 
var,  da  hun  forlod  kysten  her  og  sin  last  af 
evige  værdier  er  hun  stadig  i  stand  til  at  fragte 
videre  til  bestemmelsesstedet.  Det  er  for  mine 
øjne  hun  formindskes,  hun  selv  forandres  ikke. 
Og  lige  i  samme  øjeblik,  som  den  ved  siden 
af  mig  siger:  Der  forsvandt  hun!  —  er  der  andre 
øjne,  der  ser  hende  komme,  andre  der  er  klar  til 
at  juble: 

Der  kommer  hun!« 
Og  sådan  er  døden. 
Str.    Caroline    Sørensen   bar    en   dronnings    navn, 
hun   er  sin  mands   dronning,   og  hendes   bisættelse 
var  en  dronning  værdig.  Hun  er  et  af  de  mennesker, 
jeg  aldrig  vil  kunne  glemme!  Lad  nu  også  os  stævne 
videre  frem  i   samme   ånd   som   den,   str.    Caroline 
lod  sig  drive  af.  I  taknemmelighed  for  det  privile- 
gium, jeg  har  haft,  at  få  lov  at  lære  hende  at  kende 
og  arbejde  sammen  med  hende,  udtaler  jeg: 
Æret  være  str.  Caroline  Sørensens  minde! 

For  Hjælpeforeningens  hovedbestyrelse 
Inger  Rasmussen,  præsidentinde. 

DEN  DANSKE 
MISSIONS  HISTORIE 


AF 
ORSON  B.  WEST 


JESU  KRISTI  KIRKE  AF  SIDSTE  DAGES  HELLIGE 
1965 


FORORD 


Den  danske  Missions  historie  er  aldrig  blevet  skrevet  på 
dansk  i  fuld  udstrækning.  På  engelsk  foreligger  Andrew  Jen- 
sons  »History  of  the  Scandinavian  Mission«,  der  blev  udgivet 
i  Salt  Lake  City  i  1927.  Denne  bog  er  naturligvis  ikke  meget 
kendt  i  Danmark  eller  det  øvrige  Skandinavien  på  grund  af 
sprogskrankerne. 

Den  danske  Missions  historie  er  en  smuk  og  indholdsrig 
saga,  som  bør  kendes  af  alle  Kirkens  medlemmer  i  Danmark, 
da  den  giver  et  indblik  i  de  over  hundrede  år,  der  er  gået 
siden  evangeliet  først  blev  bragt  til  vort  fødeland  af  apostel 
Erastus  Snow  og  hans  medarbejdere  Peter  O.  Hansen,  John 
E.  Forsgren  og  George  Parker  Dykes.  Som  alle  pioner-bevæ- 
gelser måtte  det  gengivne  evangelium  også  udstå  forfølgel- 
ser af  folk  og  chikanerier  og  modstand  fra  officiel  side.  Men 
intet  kunne  standse  missionærerne  og  deres  tilhængere,  fordi 
de  havde  sandheden  og  var  i  besiddelse  af  begejstringens 
hellige  ild,  som  aldrig  blev  slukket.  De  sidste  dages  helliges 
saga  gennem  de  nu  over  hundrede  år  er  sagaen  om  et  he- 
roisk folk,  der  ikke  lod  sig  kue,  men  som  gik  frem  ad  den  vej, 
som  de  anså  for  at  være  den  rette.  Blandt  disse  tusinder  af 
sidste  dages  hellige  er  der  mange,  der  har  indtaget  fremtræ- 
dende pladser  og  beklædt  høje  embeder  i  Kirken,  og  vi  ærer 
dem,  men  vi  glemmer  heller  aldrig  de  tusinder  af  ukendte 
soldater,  der  levede  heroisk  under  forfølgelser  og  under  stærkt 
pres  fra  familie  og  venner.  De  indtog  aldrig  høje  stillinger, 
men  de  var  jordens  salt,  for  hvem  den  nyfundne  sandhed 


var  livet  selv.  De  havde  fundet  en  mening  med  tilværelsen 
og  så  alt  i  et  helt  nyt  perspektiv. 

Den  danske  Missions  saga  er  historien  om  en  række  helte, 
ikke  i  historiens  lys  måske,  men  indenfor  det  dybt  menne- 
skelige. Der  kunne  skrives  mange  levnedsløb  om  disse  evan- 
geliets pionerer,  der  ville  præge  sig  i  vort  sind.  Når  vi  læsei 
Missionens  historie,  vil  vi  samtidig  lære  at  påskønne  det  evan- 
gelium, som  vi  har  antaget  og  se  det  i  et  klarere  lys  og  der- 
igennem få  mere  hengivenhed  for  den  sag,  som  vi  i  virkelig- 
heden har  viet  vort  liv.  Måtte  vi  forstå  dette,  så  er  hensig- 
ten med  denne  bog  opnået. 


O/u^u  d  KJwL 


Den  største  begivenhed  i  det  20.  århundrede  var  afgjort 
det  såkaldte  første  syn,  som  profeten  Joseph  Smith  havde, 
da  han  som  14-årig  dreng  gik  ud  i  skoven  for  at  bede.  Da 
Gud  Faderen  og  Hans  Søn  Jesus  Kristus  viste  sig  for  ham, 
var  det  indledningen  til  den  største  af  alle  uddelinger,  nem- 
lig Tidernes  Fyldes  Uddeling.  En  mørk  skygge  havde  hvilet 
over  kristenheden  siden  apostlenes  død  og  frafaldets  begyn- 
delse. Dette  mørke  veg  nu  for  sandhedens  strålende  lys  og 
evangeliets  gengivelse  i  dets  fylde  og  skønhed.  Fra  dette 
øjeblik  i  »Den  hellige  lund«  vidste  den  unge  dreng  Joseph 
Smith,  at  Gud  og  Hans  Søn  var  virkelige  personer,  og  at  vi 
er  skabt  i  deres  billede.  Joseph  veg  aldrig  fra  denne  tro  og 
overbevisning,  selv  om  hans  liv  fra  da  af  var  en  evig  kamp 
mod  menneskers  vantro  og  umenneskelighed.  Som  mange  an- 
dre sandhedsvidner  måtte  han  betale  for  sin  overbevisning 
med  sit  blod,  dette  martyrblod,  som  til  stadighed  minder  os 
om  kampen  for  sandhed  og  ret. 

Kirkens  begyndelse  var  som  sagt  trang  og  uhyre  vanske- 
lig; de  hellige  blev  drevet  fra  sted  til  sted,  stadig  udsat  for 
farer  og  overfald,  men  de  nåede  endelig  den  24.  juli  1847 
Klippebjergenes  dale,  hvor  de  slog  sig  ned,  efter  at  Brigham 
Young  havde  udtalt  de  profetiske  ord:  »Dette  er  stedet«.  I 
disse  barske  omgivelser  måtte  de  se  at  få  det  bedste  ud  af 
det,  men  de  havde  noget,  som  enhver  pioner-bevægelse  er 
fyldt  med:  Tro  og  begejstring,  og  med  disse  egenskaber  be- 
gyndte de  at  dyrke  jorden  og  indrette  et  samfund,  hvorfra 
Kristi  rige  på  jorden  skulle  udgå.  Det  var  igen  en  sej  kamp, 
men  med  tålsomhed  og  mod  tog  de  fat  på  opgaven  og  fik 
bogstavelig  taget  ørkenen  til  at  blomstre  som  en  rose.  Den 


første  og  vigtigste  opgave,  der  hvilede  på  de  helliges  skuldre, 
var  forkyndelsen  og  udbredelsen  af  det  gengivne  Kristi  evan- 
gelium, en  opgave,  som  næsten  syntes  umulig  under  de  fore- 
liggende omstændigheder.  Men  troen  kan  flytte  bjerge.  Alle- 
rede i  1837  var  Den  britiske  Mission  blevet  organiseret  og 
med  vidunderlige  resultater,  idet  tusindvis  af  englændere 
sluttede  sig  til  Kirken,  ja,  så  mange,  at  der  på  et  vist  tids- 
punkt fandtes  lige  så  mange  medlemmer  af  Kirken  i  England 
som  i  Amerika.  I  de  trange  tider  i  Nauvoo  blev  den  engelske 
emigration  dertil  så  at  sige  Kirkens  redning. 

Det  må  her  bemærkes,  at  så  tidligt  som  i  1842  var  en  del 
nordmænd,  som  boede  i  La  Salle  County  i  Illinois  blevet 
medlemmer  af  Kirken  og  hjalp  forøvrigt  med  ved  opførel- 
sen af  Nauvoo  templet.  I  1843  var  nogle  få  danskere  og  i  det 
mindste  én  svensker  blevet  omvendt  til  Kirken  i  Boston, 
Massachusetts.  En  ung  kvinde,  Ellen  Sanders  Kimball,  som 
var  født  i  Norge,  drog  over  sletterne  til  Saltsødalen  i  1847 
og  var  den  ene  af  de  tre  oprindelige  pioner-kvinder  i  pioner- 
toget under  Brigham  Youngs  ledelse.  En  dansker  ved  navn 
Hans  Christian  Hansen,  som  havde  antaget  evangeliet  i  Bo- 
ston, var  også  en  af  de  første  pionerer,  og  John  E.  Forsgren, 
der  var  svensk,  og  som  også  havde  sluttet  sig  til  Kirken  i  Bo- 
ston, gjorde  tjeneste  i  den  såkaldte  Mormon-Bataillon.  Disse 
tre  skandinaver  var  altså  de  første  repræsentanter  for  de  tre 
riger,  Danmark,  Norge  og  Sverige  i  Klippebjergene  sammen 
med  nogle  få  andre,  som  var  kommet  til  Saltsødalen  så  tid- 
ligt som  1849. 

Vi  er  nu  kommet  til  oktober  1849.  Kirkens  halvårlige  gene- 
ralkonference blev  afholdt  i  Salt  Lake  City,  og  her  blev  en 
del  missionærer  kaldet  til  at  drage  til  fremmede  lande  med 
evangeliets  budskab.  Det  var  de  første,  der  var  blevet  ud- 
sendt fra  Saltsødalen  til  at  forkynde  evangeliet  i  udlandet. 
Det  var  blot  to  år  efter  de  første  pionerers  ankomst,  og  heraf 
fremgår  det  tydeligt,  at  evangeliets  forkyndelse  lå  Kirkens 
ledere  stærkt  på  sinde.  Disse  missionærer  blev  udsendt  i 
Kirkens  fattigdoms  dage,  men  trangen  til  at  udbrede  kend- 
skabet til  evangeliet  lå  lederne  stærkt  på  sinde.  De  vidste, 
at  den  opgave  var  blevet  dem  pålagt,  og  at  det  var  deres  for- 


pligtelse,  ja,  deres  hellige  pligt  at  forkynde  det  glade  bud- 
skab til  jordens  nationer.  To  brødre,  ældste  Erastus  Snow  af 
De  tolv  Apostles  Råd  og  ældste  Peter  O.  Hansen,  blev  kal- 
det til  Danmark  og  ældste  John  E.  Forsgren  til  Sverige.  Her 
skabtes  altså  historie  i  disse  tidlige  oktoberdage  i  året  1849. 
Missionærerne  blev  beskikket.  Det  første  Præsidentskab  be- 
skikkede de  forskellige  apostle,  hvoraf  flere  også  var  kaldet 
til  Europa,  og  apostlene  beskikkede  derefter  de  andre  brødre. 
Dette  skete  den  7.  oktober  1849. 

Efteråret  var  ved  at  sætte  ind,  og  vi  må  først  og  fremmest 
sætte  os  ind  i  de  forhold,  der  herskede.  Der  var  ingen  togfor- 
bindelse til  Utah,  så  rejsen  måtte  foretages  på  hesteryg  eller 
med  håndkærrer,  indtil  de  nåede  Midtvesten.  Og  da  det  var 
sent  på  året,  måtte  de  træffe  hastige  forberedelser  til  afrej- 
sen, før  vinteren  satte  ind  og  gjorde  en  rejse  over  bjergene 
umulig.  For  missionærerne,  der  blev  sendt  til  Danmark  og 
Skandinavien,  var  det  en  opgave,  som  de  modtog  med  tro 
og  beredvillighed,  men  samtidig  vidste  de,  at  det  ikke  ville 
blive  nogen  let  sag  at  komme  med  et  budskab,  der  omstyrtede 
alle  bestående  kristne  samfunds  trosbekendelser,  idet  de  måtte 
forkynde,  at  et  frafald  fra  den  oprindelige  kristne  kirke  havde 
fundet  sted.  Dernæst  kom  det  vemodige  ved  tanken  om  af- 
rejsen og  det  at  måtte  sige  farvel  til  familie  og  venner.  Men 
vemodsfølelsen  er  måske  den  smukkeste  af  alle,  fordi  den 
rører  ved  hjertets  strenge  på  to  måder;  først  er  der  sorgen 
ved  at  skulle  sige  farvel  til  noget  smukt  og  godt  og  dernæst 
glæden  ved  at  have  ejet  dette  skønne  og  gode.  Vi  kan  næ- 
sten være  overbevist  om,  at  missionærerne  nærede  denne  fø- 
lelse, men  de  var  samtidig  opsat  på  at  udføre  den  dem  på- 
lagte opgave  på  den  bedst  tænkelige  måde.  De  havde  hvad 
vi  kalder  et  vidnesbyrd,  og  deres  tro  på  den  sag,  de  skulle 
forkynde,  var  ubegrænset.  De  vidste,  at  det  ikke  ville  blive 
nogen  let  opgave,  men  den  skulle  udføres,  og  med  Guds 
hjælp  vidste  de,  at  intet  var  umuligt. 

Den  19.  oktober  1849  samledes  de  missionærer,  der  skulle 
til  Europa,  ved  mundingen  af  Emigration  Canyon,  hvor  præ- 
sident Brigham  Young  organiserede  dem  til  rejsen.  Her  sam- 
ledes altså  slægt  og  venner  for  at  sige  farvel.  Der  var  35  mænd 


i  selskabet,  12  vogne  og  42  heste  og  muldyr.  Rejsen  over  bjer- 
gene og  sletterne  var  vanskelig,  og   til  tider  var  mændene 
ved  at  tabe  modet.  John  Taylor  beskrev  rejsen  med  disse  ord: 
Havde  det  ikke  været  for  vor  mission,  ville  vi  have  næ- 
ret store  betænkeligheder  ved  at  forlade  vore  komfortable 
hjem  og  ildstedet  og  bekæmpe  de  kolde  vinde  og  de  ubarm- 
hjertige storme  i   Klippebjergene  og  over  de  øde   sletter. 
*  *  *  Sneen  er  faldet  til  højre  og  venstre  og  foran  os  og 
bagved  os,  men  vi  er  sluppet  fra  det  uden  men. 
Den  7.  december  ankom  det  trætte  rejseselskab  i  en  heftig 
snestorm   til   Fort   Kearney,  hvor  den   nuværende   Nebraska 
City  er  beliggende,  og  der  var  stadig  lang  vej  til  en  af  havne- 
byerne, hvor  de  ville  indskibe   sig   til   deres  bestemmelses- 
sted. Peter  O.  Hansen  nåede  omsider  Liverpool  den  8.  april 
1850,  Erastus  Snow  den  16.  april  og  John  E.  Forsgren  den 
19.  april.  Missionærerne  tilbragte  flere  uger  i  England,  hvor 
Kirkens  medlemmer  hjalp  dem  med  råd  og  dåd.  På  det  tids- 
punkt fandtes   der  omkring   30.000   hellige   i   Storbritannien. 
Det  var  almindeligt  i  de  dage,   at  de  stedlige   medlemmer 
hjalp  missionærerne,  som  jo  rejste  uden  pung  og  taske.  I  hvert 
fald  havde  de  meget  få  kontante  penge  på  sig. 

Peter  O.  Hansen  blev  ikke  i  England  ret  længe.  Uden  at 
vente  yderligere  tog  han  straks  afsted  til  Danmark,  hvor  han 
havde  set  dagens  lys,  og  hvortil  han  nu  kom  med  et  bud- 
skab, der  skulle  afstedkomme  mange  stridigheder.  Han  kom 
til  København  den  11.  maj  1850,  den  første  missionær  for 
Kirken  i  hele  Skandinavien.  Han  begyndte  straks  i  det  stille 
at  forkynde  evangeliet  til  slægt  og  venner.  Han  havde  ikke 
meget  held  med  sig.  Hans  egen  far  ville  ikke  have  noget  at 
gøre  med  ham,  og  hans  tidligere  venner  vendte  i  det  store 
og  hele  ryggen  til  ham.  Han  fik  trykt  en  lille  traktat,  som 
hed  »En  Advarsel  til  Folket«,  som  således  var  det  første 
skrift,  som  blev  trykt  i  Skandinavien  af  Jesu  Kristi  Kirke  af 
Sidste  Dages  Hellige.  Begyndelsen  var  altså  ikke  lovende, 
men  broder  Hansen  blev  ikke  modløs  af  den  grund.  Hvor- 
dan havde  begyndelsen  været  for  de  første  kristne,  da  de 
forkyndte  deres  budskab?  Omtrent  den  samme.  Det  er  altid 
svært  at  begynde  en  ny  sag,  fordi  de  fleste  mennesker  er  hil- 

Nadververs  for  juli: 

»Og  det  skete,  da  han  havde  sat  sig 
til   bords   sammen  med   dem,  tog  han 
brødet,  velsignede  og  brød  det  og  gav 
dem  det.«   (Luk.  24:30). 
Nadververs  for  august: 

».  .  .  Dersom  I  altid  ihukommer  mig, 
skal  min  Ånd  være  hos  jer.«  (3  Nephi 
18:7). 

Søndagsskolesang  for  juli: 

»Vi  hilser  dig,  du  sabbatsdag.«    (Nr. 
133  i  den  blå  sangbog). 
Søndagsskolesang  for  august: 

»Zion  er  af  Gud  beskyttet«.   (Nr.  43 
i  den  blå  sangbog). 


»Zion  er  af  Gud  beskyttet«,  forfatter  John  Thomas  Kelly, 
komponist  A.  C.  Smyth. 

Forfatteren  til  denne  vidunderlige  sang  var  ikke  en  sid- 
ste dages  hellig,  han  var  født  for  tidligt.  De  høje,  han 
kendte,  var  højene  på  den  smaragdgrønne  ø  Irland  i  det 
attende  århundrede.  Han  skrev  over  700  inderligt  følte 
sange,  og  nogle  af  dem  synger  vi  i  vor  Kirke  den  dag  i  dag. 
Mange  af  dem  omhandler  den  strålende  dag,  da  Herrens 
hensigter  vil  blive  åbenbaret  før  Tusindårets  morgen  gryer. 
Hvilken  poetisk  seer  han  var!  Med  hvilken  længsel  og 
glæde  han  må  have  set  frem  til  Guds  sidste  dages  Zion! 
Det  ser  ud,  som  om  dommer  Kelly  har  forudset  Herrens 
åbenbaring:  »Zion  skal  blomstre  på  højene  og  fryde  sig  på 
bjergene  .  .  .«  (L.  &  P.  49:25). 


Til  sanglederen: 

Du  °g  jeg  ved  udmærket  godt,  at  vi  i  dag  lever  med  »et 
stort  og  vidunderligt  værk«  lige  ved  hånden.  Hvad  venter 
vi  på?  Lad  os  ikke  sidde  tilbagelænet  og  slappe  af  og  synge 
med  en  mumlende  bas.  Vi  synger  en  hymne  til  den  Aller- 
højeste, og  budskabet  ligger  i  ordene,  ikke  i  musikken. 
Vi  bør  synge  dette  budskab  med  stolthed  i  vore  hjerter, 
med  taksigelse  og  med  en  kæmpende  ånd. 

Synger  kvinderne  altstemmen,  fordi  det  er  lettere,  mindre 
anstrengende?  De  bør  tænke  på  selve  herligheden  i  san- 
gen, og  så  vil  de  gladelig  glemme  det  musikalske  tilbehør, 
som  ledsager  den.  De  vil  ønske  at  synge  budskabet  med 


deres  stemmes  største  kraft.  Denne  melodi  er  ikke  for 
høj  for  nogen. 

John  Thomas  Kelly  så  blot  håbefuldt  fremad  mod  nuti- 
den. Vi  er  lige  midt  i  den,  og  vi  ved  dette  uden  nogen 
tvivl.  Lad  os  derfor  med  sjæl  og  hjerte  synge  ud  af  al  vor 
magt! 

Vor  egen  broder  A.  C.  Smyth  skrev  den  betagende  mu- 
sik .Han  tjente  Kirken  godt  i  forskellige  egenskaber,  bl.  a. 
som  tempelskriver  i  Manti  Templet. 

Til  organisten: 

Brug  en  temmelig  stærk  tone  uden  tremolo.  Tempoet  bør 
hverken  være  for  hurtigt  eller  for  langsomt.  Det  bør  være 
midt  imellem,  regelmæssigt  og  under  kontrol  ,ikke  uklart 
eller  skødesløst  i  stilen.  Spil  hele  vejen  legato. 

Den  eneste  lille  vanskelighed  er  i  takt  nummer  11  og 
12,  hvor  tenoren  må  spilles  med  højre  hånd. 

Overhold  pauserne  pænt.  De,  der  synger,  vil  lægge  mær- 
ke til  pauserne,  både  ved  intuition  og  ved  den  fysiske 
nødvendighed  af  at  trække  vejret  dybt  på  disse  steder. 
Efterlign  denne  stil,  for  den  er  god.  Orglet  vil  synes  at 
»komme  til  live«  ved  selve  denne  proces  med  at  trække 
vejret  på  disse  steder. 

Hvor  kraftigt  bør  man  spille?  Spil  kraftigt  nok  til  at 
holde  forsamlingens  tonemasse  i  ligevægt.  Hverken  for- 
samlingen eller  orglet  bør  overdøve  hinanden.  Lad  dem 
begge  kunne  høres. 

Alexander  Schreiner. 

III  IC  IC  I  \*  UDVALGTE 


»I  have  ikke  valgt  mig,  men  jeg  har  udvalgt  eder  og  sat 
eder  til,  at  I  skulle  gå  hen  og  bære  frugt,  og  eders  frugt 
skal  blive  ved,  for  at  Faderen  skal  give  eder,  hvad  som 
helst  I  beder  om  i  mit  navn.« 

Det  er  ikke  os,  der  udvælger,  men  Herren.  Herren  ken- 
der ikke  til  personsanseelse,  Han  tager  ikke  efter  rang 
eller  byrd,  men  Herren  udvælger  den  bedst  egnede  til 
sine  bestemte  formål.  Luk.  1:26  fortæller  følgende:  »Men 
i  den  sjette  måned  blev  Engelen  Gabriel  sendt  fra  Gud  til 
en  by  i  Galilæa,  som  hedder  Nazareth,  til  en  jomfru,  som 
var  trolovet  med  en  mand  ved  navn  Josef  af  Davids  hus,« 

Vi  lægger  mærke  til,  at  der  ikke  blev  sendt  bud  til 
nogen  øvrighedsperson,  eller  statsanerkendt  myndighed, 
men  til  en  lille  by,  til  en  ukendt  ung  kvinde,  der  var 
trolovet  med  en  mand  ved  navn  Josef.  Gud  havde  ud- 
valgt sig  Maria  fra  Nazareth,  og  at  Maria  var  bedst  egnet 
af  alle  kvinder,  kan  vi  forstå  af  Gabriels  ord:  —  »Hil  være 
dig,  nu  benådede,  Herren  er  med  dig,  du  velsignede  iblandt 
kvinder«  —  mere  tydeligt  kan  det  ikke  siges. 

At  Zakarias  og  Elisabeth  blev  udvalgt,  fordi  de  var 
egnede  til  deres  bestemte  formål,  kan  vi  forstå  af  deres 
omdømme;  der  står,  at  de  var  begge  retfærdige  og  van- 
drede udadlelige  efter  Herrens  bud  og  forskrifter. 

Vi  kan  igennem  hele  slægtens  historie  se,  hvorledes 
Herrens  valg  er  faldet  på  et  menneske,  som  var  af  en 
sådan  kvalitet,  at  det  var  egnet  til  at  udføre  det  arbejde, 
Gud  ville  have  udført.  Hvis  vi  ser  efter,  så  kan  vi  også 
se,  hvorledes  Han  borttog  sin  ordre  og  myndighed,  hvis 
det  menneske  Han  havde  udvalgt,  på  nogen  måde  viste 
tegn  på  at  dale  i  denne  kvalitet. 

Fra  den  2.  Krønikernes  bog  kap.  15  og  fremefter  kan 
man  læse  om  en  række  ganske  ukendte  mænd,  som  Gud 
henvendte  sig  til,  og  pålagde  dem  en  eller  anden  opgave. 
I  begyndelsen  af  kapitlet  står:  —  »Og  Asaria,  Odeds  søn, 
— ■  over  ham  kom  Guds  ånd«,  —  altså  blev  han  på  et 
bestemt  tidspunkt  udset  til  at  gøre  en  gerning  med  Her- 
rens myndighed.  Man  har  ikke  hørt  denne  mands  navn 
hverken  før  eller  senere.  Altså  blev  han  udvalgt  til  denne 
bestemte  lejlighed,  og  ved  såvel  denne  lejlighed  som  alle 
følgende  eksempler  kan  vi  forstå,  at  det  er  mænd  af  en 
bestemt  standard,  retfærdige  og  lydige  mænd  i  besiddelse 
af  visdom  og  omtanke,  som  Gud  henvender  sig  til,  når  Han 
vil  menneskene  noget. 

I  alle  tilfælde  er  det  uden  hensyn  til  rang  og  byrd,  for 
Gud  kender  ikke  til  personsanseelse. 

Når  Romerkirkens  fornemme  kardinaler  murer  sig  inde 
for  at  gennemtvinge  et  valg  iblandt  sig  selv,  til  at  bære 
ansvaret  for  deres  kirke,  så  er  det  en  fejl,  for  det  kunne 
jo  være,  at  han  der  var  egnet  til  denne  opgave,  ville  være 
at  finde  et  andet  sted,  end  lige  netop  iblandt  kirkeover- 
hovederne. 

Intet  menneske  kan  tiltvinge  sig  en  myndighed,  uden 
den  slags  vi  ser  udøvet  omkring  os  til  daglig,  kontorche- 
fen over  kontoristen,  underdirektøren  over  kontorchefen, 
den  administrerende  direktør  over  underdirektøren,  o.  s.  v., 
men  dermed  er  ikke  sagt,  at  et  menneske  ikke  kan  få  myn- 
dighed, det  kan  enhver  få,  men  kun  ved  at  fornægte  al 
autoritetsdyrkelse,  og  ved  at  bruge  den  kontrol  og  kritik 
man  er  så  beredvillig  til  at  komme  med  i  tide  og  utide, 
på  sig  selv,  og  det  før  nogen  anden. 

Ingen  behøver  at  være  en  tragisk  figur,  der  skiller  udad- 


til med  ydmyghed  og  underkastelse.  Det  er  uærligt,  nej, 
jeg  tror,  at  det  menneske,  Gud  henvendte  sig  til,  hver  gang 
han  havde  en  mission  til  verden,  var  et  alvorligt  men- 
neske, uden  at  være  bedrøvet,  et  menneske,  der  var  parat 
til  at  suge  al  den  lærdom  til  sig,  som  overhovedet  muligt, 
der  aldrig  var  bange  for  at  få  at  vide,  hvad  han  gjorde 
forkert,  og  var  gladere,  des  mere  der  blev  rettet,  og  som 
havde  mod  til  at  kæmpe  for  sandheden  indtil  døden,  om 
det  skulle  blive  nødvendigt. 

Jeg  tænker  tit  på  begrebet  Guds  kirke,  Guds  udvalgte. 
Hvor  må  det  være  et  ophøjet  mål  at  stræbe  efter  gennem 
selvtugt.  At  være  ren  med  sin  person,  sit  legeme,  at  være 
ren  og  pæn  i  tøjet,  ordentlig  med  sine  egne  og  andres 
ting,  lære  sine  børn  at  være  tiltalende  og  velopdragne,  ær- 
lige og  flittige,  hver  dag,  ja  hver  eneste  dag  have  dette 
for  øje,  er  det  rent  inde  i  mig,  så  der  kan  være  plads 
til  Guds  ånd,  for  det  må  være  den  eneste  måde,  man  kan 
vokse  på,  mand  eller  kvinde. 

Således  må  sand  myndighed  komme,  og  kun  på  denne 
måde  kan  Guds  befaling  efterkommes,  —  »Gå  hen  og  bær 
frugt.«  —  Er  vi  således?  Er  vi  sådan  som  Guds  befaling 
til  os  lyder,  —  »og  eders  frugt  skal  blive  ved«,  — . 

Det  kan  somme  tider  synes,  som  om  der  er  et  svælg 
mellem  teori  og  praksis,  men  et  er  givet,  det  er  et  mål 
at  stræbe  efter,  og  lang  tid  tager  det  at  bygge  en  bygning, 
når  man  er  alene  om  det,  dog  en  dag  står  den  færdig,  om 
man  ikke  opgiver  det  på  halvvejen,  og  jeg  tror  alle  Guds 
udvalgte  ned  gennem  tiderne  har  kendt  til  hårdt  arbejde 
og  stille,  men  glad  resignation,  og  at  det  bestemt  ikke  har 
været  nogle  hængehoveder,  men  at  de  har  været  fyldt 
med  glæde,  den  glæde,  som  man  får  ved  at  vide,  at 
man  har  gjort  hvad  man  kunne  for  at  udfylde  den  plads 
man  har  fået  anvist. 

Søskende,  lad  os  være  glade,  ikke  højrøstede  og  støjen- 
de, men  glade  for  hinanden,  vi  tænker  ens  og  har  de 
samme  idealer.  Vi  danner  ikke  kliker,  men  betragter  alle 
som  lige  værdifulde,  vi  udøver  ikke  myndighed  overfor 
hinanden,  men  kun  overfor  den  gerning,  vi  er  sat  til  at 
passe,  og  i  den  ånd  kan  Søndagsskolen  få  den  fremgang, 
den  trænger  til,  for  videre  må  vi  og  mere  må  vi  lære, 
og  lære  videre  skal  vi,  for  Gud  har  sagt  os,  at  vor  frugt 
skal  blive  ved,  lad  os  lære  af  alle  Herrens  udvalgte  og  stu- 
dere dem,  det  er  det  værd,  hvem  bærer  ellers  navnet  Sid- 
ste Dages  Hellig  med  ret  for  Herrens  åsyn. 

Søndagsskolens  Hovedbestyrelse. 

To  mænd  var  i  heftigt  skænderi  over  en  hverdagsbagatel, 
den,  der  havde  ret,  afbrød  pludselig  diskussionen  og  bad 
den  anden  om  undskyldning,  hvorefter  de  gik  hver  til 
sit.  To  dage  efter  kom  han,  der  havde  uret  og  sagde  til 
den  anden:  »Hvorfor  gav  du  mig  den  undskyldning,  for 
ved  nærmere  eftertanke,  så  tror  jeg  du  egentlig  havde  ret, 
havde  du  da  ikke  det?  eller  havde  jeg  ret?« 

Den  anden  sagde:  »Det  skal  jeg  sige  dig.  Lige  pludselig 
stod  det  mig  klart,  at  jeg  kunne  vinde  en  ting  ved  at  få 
ret  i  diskussionen,  men  to  ting  på  den  anden  måde,  den 
ene  af  disse  to  ting  var  dit  venskab,  og  den  anden  var 
at  vinde  over  mig  selv,  og  da  det  sidste  er  svært,  og 
det  første  et  værdifuldt,  så  valgte  jeg  at  gøre  det,  jeg 
gjorde.  Det  andet  har  jeg  egentlig,  det  vi  skændtes  om,  hvad 
var  det  for  resten??« 

Kulturelle  og  religiøse  forskelle 


af  Richard  E.  Scholle 


Syvende  artikel  i  serien  »Fasthold  et  velkommen« 


Bemærk:  Denne  lærerlektie  er  en  del  af  en  serie,  som 
henviser  til  Søndagsskolens  Konferenceemne  for  1964: 
»Fasthold  et  velkommen«.  Søndagsskolernes  generalbesty- 
relsesmedlemmer  har  besøgt  stave  og  missioner  i  1964  for 
at  give  flere  instruktioner  om  dette  emne.  Alle  distriktsbe- 
styrelser  og  hovedbestyrelser  opfordres  indtrængende  til  at 
opbevare  disse  artikler  til  fremtidigt  brug.  Funktionærer 
i  søndagsskolen  anmodes  om  at  studere  de  principper, 
der  fremsættes  i  disse  lektier,  og  bruge  dem  i  deres  liv. 
På  denne  måde  vil  et  vidtomspændende  »Fasthold  et  vel- 
kommen« blive  fremført  i  alle  Kirkens  søndagsskoler  i. 
årene  1964  og  1965. 

Med  den  nu  forekommende  stigning  i  missionæraktivite- 
ten i  Kirken  og  ude  i  verden  og  den  nuværende  vækst  i 
antallet  af  undersøgere  og  nyomvendte,  som  overværer  de 
sidste  dages  helliges  møder,  fremstår  der  nye  opgaver  for 
de  enkelte  medlemmer  af  Kirken.  Disse  opgaver  omfatter 
det  at  optage  de  nye  medlemmer  i  fællesskabet. 

Søndagsskolens  stavskonferencer  anvender  emnet  »Fast- 
hold et  velkommen«.  Men  der  er  medlemmer  af  Kirken, 
som  har  fået  tildelt  arbejdet  med  undersøgere  og  nyan- 
komne, og  som  spørger:  »Hvad  skal  jeg  sige?«  »Hvorledes 
skal  jeg  behandle  dem?«  »Hvad  er  det  meningen  jeg  skal 
gøre?« 

Hvis  svarene  på  disse  spørgsmål  skulle  gives  med  én 
sætning,  ville  det  blive:  »Derfor,  alt  hvad  I  vil,  at  menne- 
skene skal  gøre  mod  jer,  det  samme  skal  I  gøre  mod 
dem  .  .  .«  (Matt.  7:12). 

Hvis  du  var  en  nyankommen,  hvad  ville  du  så  gerne 
have,  at  man  skulle  sige  til  dig?  Hvorledes  ville  du  gerne 
behandles?  Hvad  vill  du  gerne  have  ,at  man  skulle  gøre  for 
dig? 

Lad  os  diskutere  ti  principper,  som  der  er  blevet  under- 
vist i  mange  gange  før,  og  som  passende  kunne  anvendes 
under  disse  forhold. 

1.  Smil 

Christian  Nestell  Bovee,  den  amerikanske  forfatter  og 
redaktør,  sagde:  »Noget  af  en  persons  karakter  kan  man 
opdage,  når  man  lægger  mærke  til  hans  smil.« 

Det  er  også  blevet  udtalt,  at  de  første  indtryk  gør  mere 
til  at  bestemme,  hvorledes  vi  vil  blive  anerkendt  end 
mange  hyppige  besøg  og  indtryk.  Smil  sætter  ikke  alene 
giveren  i  et  godt  humør,  men  den  samme  følelse  udstråles 
til  modtageren. 

Når  vi  nærmer  os  nogen,  bliver  vi  som  regel  set,  før  vi 
bliver  hørt.  Og  vort  udseende  bestemmer,  for  en  stor  del, 
vor  personlighed.  Da  smil  er  et  tegn  på  vor  karakter,  da 
de  første  indtryk  afgør,  horledes  vi  vil  blive  modtaget,  da 
et  smil  sætter  både  giveren  og  modtageren  i  godt  humør,  og 
da  vi  ses,  før  vi  høres,  må  vi  vise  et  smil,  hvis  vi  skal 
gøre  et  godt  indtryk. 

Selv  indianerne,  som  er  kendt  for  deres  reserverthed  i 
fremmedes  selskab,  føler  sig  velkomne  og  får  et  godt 
indtryk  gennem  et  smil. 


2.  Husk  navne. 

Den  yndigste  lyd  for  et  menneske  er  hans  eget  navn. 
Når  vi  hører  en  eller  andens  navn,  bør  vi  (a)  gentage  det, 
(b)  tænke  på  det,  og  (c)  huske  det.  Sommetider  hører  vi 
folk  sige:  »Jeg  kan  ikke  huske  navne«.  Vi  kan  huske 
et  navn,  hvis  vi  ønsker  det,  og  hvis  vi  gør  os  det  til  en 
vane  at  huske  det. 

3.  Vær  oprigtigt  interesseret. 

Der  findes  to  slags  mennesker:  dem,  vi  elsker,  og  dem, 
som  vi  ikke  forstår. 

Der  fortælles  en  historie  om  en  soldat,  som  besluttede, 
at  overvære  et  møde  i  vor  Kirke.  Da  han  gik  ind  i  byg- 
ningen, blev  han  budt  velkommen  af  et  medlem  af  biskop- 
rådet, som  havde  undskyldt  sig  fra  et  møde,  for  at  hilse 
på  denne  nyankomne.  Da  præstedømmets  møde  netop  var 
i  gang,  tog  denne  grensleder  sin  nye  ven  med  til  ældster- 
nes  kvorum.  Han  præsenterede  roligt  den  besøgende  for 
kvorumspræsidenten  og  forlod  så  mødet.  Præsidenten  for- 
klarede studiekurset,  det  lektiehefte,  der  blev  brugt  og 
baggrunden  for  lektien. 

Da  klassen  var  forbi,  blev  denne  fremmede  præsente- 
ret for  en  nylig  hjemvendt  missionær,  som  var  blevet  kal- 
det til  at  undervise  i  den  søndagsskoleklasse,  som  den 
fremmede  skulle  deltage  i.  Under  søndagsskolen  var  denne 
tredie,  nye  ven  lige  så  høflig  som  de  andre  havde  været. 
Han  præsenterede  soldaten  for  andre.  Han  forklarede  frem- 
gangsmåden i  grenen  og  hvor  klasserne  var  beliggende.  Og 
han  viste  oprigtig  interesse. 

Den  søndagsskolelærer  udstrålede  den  følelse:  »Jeg  el- 
sker denne  mand,  men  jeg  kender  ham  ikke.  Alle  mine 
spørgsmål  er  stillet,  for  at  jeg  kan  elske  denne  broder 
endnu  mere.« 

Senere  sagde  denne  soldat:  »Jeg  blev  behandlet  som 
en  konge.  Alle  hilste  på  mig,  som  om  jeg  var  en  af  dem. 
Jeg  følte  mig  hjemme.« 

4.  Tal  i  vendinger,  der  har  interesse  for  den  anden. 

Da  mennesker  er  både  interesserede  og  interessante,  bør 
vi  diskutere  emner  af  fælles  interesse.  Den  bedste  fælles 
interesse  i  dette  tilfælde  er  Kirken. 

Det  ville  være  godt  i  korthed  at  forklare  de  forskellige 
møder  i  grenen:  tidspunktet,  stedet  og  hvem  de  er  bestemt 
for.  En  nyankommen  kender  måske  ikke  forskellen  på 
et  nadvermøde  og  et  husmøde.  Fremmede  kender  som 
regel  ikke  vor  enestående  plan  for  nadvermøder  og  faste- 
møder. Denne  plan  er  endog  kompliceret  for  nogle  af 
vore  »gamle«  medlemmer. 

Nyankomne  kunne  måske  ønske  at  træffe  biskoppen. 
De  er  som  regel  interesseret  i  at  kende  den  mand,  som 
vil  hjælpe  dem  til  at  lede  deres  åndelige  liv.  Biskoppen 
er,  som  wardets  fader,  også  interesseret  i  at  kende  sin 
hjord.  Vi  kan  foretage  præsentationen. 

5.  Forstå  den  andens  kultur. 

Vi  har  hørt  ordsproget  »Man  skal  tude  med  de  ulve,  man 
er  iblandt«.  Tanken  er  sund,  men  at  forandre  vor  person- 
lighed, når  vi  skifter  omgivelser  eller  kultur,  er  ofte  van- 
skeligt. 

På  grund  af  denne  vanskelighed  bør  vi  være  opmærk- 
somme på,  at  set  fra  et  andet  menneskes  kulturstandpunkt 
gør  vi  måske  tingene  på  forskellig  måde.  I  vor  kultur  er 
vi  almindeligvis  aggressive.  Når  vi  kommer  til  et  fremmed 
sted,  hilser  vi  andre  med  et  varmt  smil,  et  kraftigt  hånd- 
tryk og  megen  tale.  Andre  har  måske  lært  at  handle  ander- 
ledes under  lignende  omstændigheder. 

Indianerne  lærer,  at  de  skal  være  rolige,  ikke  give  hånd 
til  velkomst  og  ikke  opgive  deres  navn,  når  de  træffer 
fremmede.  Vi  ønsker  ikke  at  debattere  for  og  imod  for- 
skellige kulturer;  der  er  fordele  og  ulemper.  Pointet  er, 
at  der  findes  forskellige  kulturer  i  forskellige  samfund.  Og 
vi  bør  være  opmærksomme  på  disse  forskelle. 

6.  Forstå  andres  synspunkter. 

Jesu  Kristi  Kirke  af  Sidtse  Dages  Hellige  understøtter 
et  program,  der  er  kendt  som  »Indianerbørns  Udviklings- 
program«. Under  dette  program  underskriver  indianske 
forældre  og  plejeforældre  en  lovlig  overenskomst,  så  in- 
dianerbørn i  skolealderen  kan  anbringes  i  plejehjem  i 
et  skoleår. 

En  af  disse  indianerpiger  blev  taget  med  til  en  drive-in- 
bio  af  sine  plejeforældre  kort  efter  sin  ankomst.  Filmen 
var  en  western.  I  denne  film  tabte  indianerne  alle  slagene 
og  alle  indianerne  blev  dræbt.  Pigen  begyndte  at  græde. 
Da  hendes  plejeforældre  spurgte  hende,  hvorfor  hun  græd, 
sagde  hun:  »Vi  tabte  ikke  alle  kampene,  og  hele  mit  folk 
blev  ikke  dræbt«. 


Vi  bør  være  opmærksomme  på,  at  to  mennesker  kan  se 
på  den  samme  hændelse  og  få  fuldstændig  forskellige  syns- 
punkter, fuldstændig  forskellige  fortolkninger.  Hvorfor? 
Baggrundene  er  forskellige.  Vore  perspektiver  dannes  ud 
fra  forskellige  erfaringer. 

7.  Få  andre  til  at  føle  sig  betydningsfulde. 

Ethvert  menneske  har  nogle  talenter  og  nogle  evner. 
Hvis  vi  ønsker  det,  kan  vi  finde  noget  godt  hos  enhver. 
Når  vi  lægger  mærke  til,  hvad  et  menneske  har  udført,  bør 
vi  komplimentere  ham.  Henry  Melville,  den  engelske  stats- 
mand,  sagde:    »Ros   er   det  bedste   hjælpemiddel   til  bøn.« 

8.  Gå  den  anden  mil. 

Der  er  vigtige  tjenester  vi  kan  yde  en  nyankommen. 
Vi  kan  hjælpe  ham  til  at  blive  bedre  kendt  i  byen,  finde 
et  job  eller  finde  et  sted  at  bo.  Vi  kan  også  vise  os  hjælp- 
somme ved  at  anbefale  butikker  til  at  handle  i,  etc. 

9.  Vær  en  god  lytter. 

Når  et  menneske  taler,  har  han  som  regel  noget  at  sige. 
Lyt!  Vi  kan  ikke  lære,  hvis  vi  ikke  hører  efter.  En  radio 
kan  ikke  udsende  og  modtage  på  én  gang.  Næsten  enhver 
kan  yde  sit  bidrag. 

10.  Elsk  din  næste. 

»Og  havde  jeg  end  profetisk  gave  og  kendte  alle  hemme- 
ligheder og  sad  inde  med  al  kundskab,  og  havde  jeg  al 
tro,  så  jeg  kunne  flytte  bjerge,  men  ikke  havde  kærlighed, 
da  var  jeg  intet  . . . 

Så  bliver  da  tro,  håb,  kærlighed,  disse  tre;  men  størst 
af  dem  er  kærligheden.«  (1.  Kor.  13:2,13). 

»Hvad  I  har  gjort  imod  en  af  mine  mindste  brødre  dér, 
har  I  gjort  imod  mig.«  (Matt.  25  :W). 


^IID^M'IVC 


Kære  Primary-funktionærer! 

Så  nu  er  vi  nået  til  den  måned,  hvor  vi  skal  forny  vore 
kræfter  og  vor  energi  til  næste  års  arbejde.  Vi  i  Hoved- 
bestyrelsen ønsker  alle  en  rigtig  god  ferie,  og  vi  håber,  at 
det  bliver  et  skønt  vejr  med  masser  af  solskin. 

Hovedbestyrelsen  holder  ikke  ferie  i  år,  vi  forbereder 
den  nye  sæson,  og  vi  håber,  at  kunne  have  det  nye  lektie- 
materiale klar  til  jer  til  september.  Der  kommer  en  del  nyt, 
så  der  vil  blive  afholdt  møde  i  begge  distrikter,  hvor  vi  vil 
gennemgå  det  nye  materiale. 

I  denne  måned  bringer  vi  et  indlæg  fra  søster  Sonja 
Frederiksen,  Herning,  og  vi  håber,  at  I  tager  det  op  til 
overvejelse. 

Venlig  hilsen 

Primary  Hovedbestyrelse 

Kr  il  ii  nik  il  si  si  som  lærerinde?  laller . . . 


»Ah,  så  er  det  torsdag  igen,  det  er  vel  nok  dejligt  vejr, 
det  var  egentlig  meget  bedre  at  være  ude  i  dag  i  stedet  for 
at  sidde  inde,  men  vi  skal  jo  afholde  vor  Primarytime,  så 
vi  må  nok  hellere  gå  i  gang.  Mon  ikke  der  kommer  flere? 

Nå,  det  kan  snart  ikke  betale  sig  at  sidde  her,  for  I  tre 
elevers  skyld,  men  når  I  nu  er  kommet,  lad  os  så  se  på 
lektien.  Var  det  ikke  den  4.  trosartikel  vi  sidst  hørte  om? 
Er  der  nogen  af  jer,  der  kan  huske,  hvad  den  4.  trosartikel 
handler  om?  Åh,  nej,  vent  nu  lidt,  vi  skal  da  først 
synge  et  par  sange. 

Lad  mig  nu  se,  hvilke  sange  kan  vi  synge,  det  skal 
være  nogle  ,som  ikke  er  for  svære  og  ikke  for  lange.  Jo, 
her  er  to  ,lad  os  tage  dem,  hvem  vil  så  åbne  med  bøn? 
Vil  du  det?  Gider  du  ikke,  nå,  så  kan  vi  nok  få  Peter 
til  det. 

Vi  skulle  også  have  en  standard,  men  vi  har  snart  hørt 
så  meget  om  ærbødighed,  så  det  er  vi  vist  alle  trætte  af, 
så  lad  os  kun  sige  vort  motto.  Så,  nu  har  vi  vist  husket 
det  meste,  så  må  vi  se  lidt  på  vor  lektie,  nu  er  mit  bog- 


mærke faldet  ud,  så  bare  jeg  nu  kan  finde,  hvor  vi  er 
kommet  til,  ja,  det  må  vist  være  det  her,  vi  i  dag  skal 
gennemgå. 

Vil  I  nu  sidde  stille  og  ikke  lege  med  alle  de  mange 
spændende  ting,  I  har  i  lommerne,  og  så  ikke  forstyrre 
mig  med  alt  for  mange  spørgsmål,  så  kan  vi  hurtigt  gå  vor 
lektie  igennem,  og  vil  I  høre  godt  efter,  behøver  jeg  ikke 
til  slut  at  stille  jer  en  masse  spørgsmål.« 

Jeg  håber,  at  det  er  overdrevet,  alt  det  der  er  gået  igen- 
nem mine  tanker  og  som  jeg  her  har  skrevet  ned,  for 
skulle  det  virkelig  være  tilfældet,  at  en  lærerinde  kunne 
være  så  dårligt  forberedt  og  uoplagt,  da  er  hun  kun  med 
til  at  nedbryde  sine  elever  og  slukke  det  lys,  som  børnene 
har  om  evangeliet. 

Lad  os  altid  hilse  ethvert  barn  hjerteligt  velkommen, 
og  huske  på,  at  hver  eneste  sjæl  vi  kan  hjælpe  til  mere 
kundskab,  går  stadigt  fremad  mod  livets  lys  og  tykke. 

Sonja  Frederiksen,  Herning. 


Budskab  fra  g'eneralbestyrelsen 


Efter  sit  besøg  i  Danmark  har  søster  LaVern  W.  Parm- 
ley  bedt  os  bringe  de  danske  søskende  følgende  budskab: 

Man  kan  ikke  få  nogen  større  kompliment  end  at  blive 
opfordret  til  at  repræsentere  Frelseren  ved  at  undervise 
de  børn,  som  nu  lever  på  jorden,  i  evangeliet.  Han  er  af- 
hængig af  os  til  at  hjælpe  sig  i  det  store  værk  at  berede 
vejen  til  ophøjelse  og  evig  lykke.  »Han  har  ingen  hæn- 
der undtagen  vore  hænder  til  at  udføre  arbejdet  i  dag.« 

Når  vi  siger  ja  til  dette  hellige  værk,  forpligter  vi  os 
til  at  hellige  al  vor  tid  og  alt  det  nødvendige  arbejde 
for  at  værket  kan  lykkes. 

Vi  bør  se  nøjere  på  kvaliteten  og  dybden  af  vore  mu- 
ligheder ,og  så  indgå  en  »personlig  forpligtelse«  til  at  re- 
præsentere Frelseren  på  mere  virksom  måde.  Vort  syn  må 
ikke  svækkes  og  vore  motiver  må  ikke  miste  deres  styrke. 

Når  vi  lægger  vor  hånd  på  ploven,  har  vi  ikke  ret  til 
at  vende  om.  Lyden  af  vor  trompet  kan  ikke  blive  usikker. 
Herren  har  ret  til  at  vide  nøjagtigt,  hvor  vi  står  og  hvad 
vi  har  i  sinde  at  gøre  for  at  ære  •  det  kald,   som  vi  har 


fået.  Vi  må  udvikle  evnen  til  at  træffe  stærke,  faste,  ret- 
færdige afgørelser  i  det  arbejde  vi  udfører  for  Ham. 

Jesus  satte  det  mønster,  som  vi  skal  følge.  Han  vaklede 
ikke.  Han  abdicerede  ikke.  Der  var  aldrig  nogen  tvivl 
om,  at  Han  ville  udføre  sin  pligt.  Jesus  talte  som  en,  »der 
har  myndighed«.  Inspireret  af  sin  Fader  kendte  Han  dette 
ord.  Han  kendte  sandheden.  Hos  Jesus  var  der  en  over- 
bevisningens store  magt. 

Kan  I  tænke  på  Joseph  Smith  uden  et  budskab,  uden 
kendskabet  til  den  guddommelighed,  som  han  havde,  eller 
uden  den  overbevisning  han  havde  om  sit  første  syn? 

Kirken  har  det  samme  budskab  at  give  til  verden  i  dag. 
Den  har  brug  for  budbringere  med  mod  og  tro,  så  ind- 
podet med  budskabet,  at  de  vil  tage  imod  deres  kald  og 
undervise  med  flid. 

Vor  guddommelige  mission  er  at  bære  dette  budskab,  for 
vi  går  Herrens  ærinde. 

LaVern   W.  Parmley, 
Primarys  Generalbesyrelse 


Joemtielræisen 


Der  er  endnu  nogle  enkelte  pladser  ledige  på  tempelrejse 
nr.  II,  fra  30.  august  til  2.  september. 

Søskende,  som  ønsker  at  komme  med  på  denne  tempel- 
rejse, kan  skrive  efter  indtegningsblanket  og  nærmere  op- 
lysninger til  Missionskontoret,  Dalgas  Boulevard  164,  Kø- 
benhavn F.   Brevet  bedes  mærket  TEMPELREJSE. 

PINSE  PÅ  LACGSCJÅRDEN 


For  første  gang  i  mange  år  afholdtes  i  Danmark  en  lejr 
for  de  unge,  og  det  var  da  også  med  megen  skepsis  man 
imødeså  den  3-dages  pinselejr,  som  København  Distrikts 
G.U.F.  ville  afholde.  Men  al  skepsis  blev  heldigvis  gjort  til 
skamme. 

Lørdag  morgen  den  5.  juni  kl.  6.15  samledes  vi  i  kirken 
på  Priorvej  for  at  starte  på  den  rigtige  måde. 

Vi  tog  derefter  med  tog  til  Langerød  nær  Fredensborg 
og  ankom  kl.  8.30  til  vandrerhjemmet  »Laugsgården«,  hvor 
vi  fik  morgenmad.  Derefter  kørte  vi  med  tog  og  skinnebus 
til  Julebæk  strand  for  at  bade;  det  skal  lige  indskydes,  at 
selvfølgelig  var  det  bagende  solskin  hele  pinsen.  Sikke  en 
dag!  Vi  spillede  rugby  i  over  to  timer,  og  både  pigerne  og 
drengene  var  godt  ømme  bagefter. 

Kl.  16  drog  vi  hjem  igen  til  vandrerhjemmet,  og  om 
aftenen  havde  vi  en  rigtig  bålaften.  Vi  sang  og  dansede 
omkring  bålet,  og  stemningen  var  meget  høj.  Grenspræsi- 
dent  Bent  Lindhardt  fra  Centrum  Gren  kom  på  besøg 
og  spillede  harmonika  til  dansen,  han  fik  hjælp  af  Palle 
Hatting,  som  spillede  guitar  og  mundharpe  samtidig,  og 
Hans  Hall  førte  an  i  alle  tiders  boogie-woogie. 

Kl.  22.30  sluttede  vi  med  aftensang  og  bøn. 

Søndag  morgen  kl.  7.15  samledes  vi  atter  ude  i  det  fri, 
vi  sang  morgensang  og  holdt  morgenbøn,  og  alle  mændene 
holdt  præstedømsmøde,  som  blev  ledet  af  distriktsråds- 
medlem  Jens  Kristoffersen.  Det  blev  holdt  som  vidnesbyrd- 
møde,  og  bedre  omgivelser  end  naturen  kunne  ikke  gives. 


Vi  holdt  også  søndagsskole  i  det  fri,  og  Henning  Schou 
Jørgensen  fra  Amager  Gren  ledede  dette  møde. 

Vi  slappede  af  om  eftermiddagen,  og  kl.  17.30  holdt  vi 
aftenmøde  i  pejsestuen.  Mødet  blev  ledet  af  forstander  for 
distriktets  G.U.F. ,  Hans  Hall,  og  der  var,  som  i  de  fore- 
gående møder,  en  ualmindelig  god  ånd  til  stede.  Broder 
Ditter  Menzel  fra  Hamburg  samt  missionspræsident  R.  Earl 
Sorenson  talte  til  os.  Om  aftenen  havde  vi  fireside  ved 
bålet,  og  distriktspræsidentskabet,  som  vi  havde  inviteret 
den  aften,  havde  programmet..  Præsident  Orla  Rasmussen 
og  rådgiver  Jørgen  Schmidt  både  sang  for  os  og  fortalte 
os  mange  sjove  ting;  nævnes  skal,  at  Tom  Asmussen  fra 
missionspræsidentskabet,  som  også  var  på  besøg,  også 
måtte  synge  et  nummer,  da  vi  sang  rundesang.  Vi  fik  is 
og  sager  og  sluttede  kl.  22. 

Mandag  morgen  drog  vi  igen  til  stranden,  og  endnu  en 
gang  spillede  vi  rugby,  man  kan  vist  godt  sige,  at  ingen 
er  mere  vilde  og  hårdføre  end  mormonerne,  når  de  først 
folder  sig  ud.  Hvis  I  ikke  tror  det,  så  har  I  ikke  set  Kirkens 
unge,  når  de  spiller  rugby! 

Efter  hjemkomsten  til  vandrerhjemmet  spiste  vi  aftens- 
mad og  samledes  derefter  til  afslutning.  Vi  sang  vandrer- 
sange, og  Hans  Hall  takkede  for  godt  karnmeratskab. 
Nogle  af  pigerne  havde  digtet  en  sang  om  os,  og  Ellen 
Hall  havde  skrevet  et  vers  om  hver  enkelt,  som  to  af 
pigerne   lagde   stemmer  til. 

G.U.F.  uddelte  diplomer  til  vinderne  af  forskellige  sports- 

aktiviteter,  vi  havde  kæmpet  bravt  både  i  håndbold  og 
volleyball.  Ganske  spontant  takkede  man  distriktets  G.U.F. 
ved  at  give  dem  et  hurra. 

Før  vi  drog  hjem,  fik  vi  trukket  herbergsværtsparret 
frem  og  takkede  dem  for  dejlig  mad  og  hjælpsomhed,  og 
herbergsfatter  fortalte  os,  at  de  havde  været  betænkelige 
ved  at  skulle  have  os  mormoner,  men  at  de  var  blevet 
glædeligt  overrasket,  og  at  vi  var  velkomne  en  anden 
gang. 


Vi  drog  ud  i  godt  humør  og  med  sang  og  latter  —  og 
kom  hjem  i  endnu  bedre  humør  med  en  masse  skrammer 
og  forstuvninger  og  meget  solbrændte. 

Jo,  det  var  en  dejlig  pinsetur! 

Der  var  ialt  29  med  på  turen. 

P.H. 
G.U.F.  København  Distrikt 


Referat  fra  distriktskonferencen  i 
Københavns  distrikt  1.  og  2.  maj 


Konferencen  begyndte  som  sædvanlig  med  forskellige 
præsidentskabsmøder  lørdag  eftermiddag.  Kl.  19  blev  der 
afholdt  præstedømmetsmøde  under  distriktets  ledelse  og 
missionspræsidentens  direktion.  Rådgiver  i  missionen,  Tom 
Asmussen,  talte  til  det  samlede  præstedømme,  inden  man 
skiltes  i  klasser.  Han  udtalte,  at  den  i  familien,  der  skal 
være  først  med  eksemplet,  er  familiefaderen,  bæreren  af 
præstedømmet.  Vi  skal  lære  vore  unge  at  have  respekt 
over  for  de  stillinger,  der  besiddes  af  præstedømmets  bæ- 
rere. Vi  har  det  ansvar  at  udvise  et  eksempel  over  for 
mennesker  uden  for  kirken.  Bad  til  slut  Gud  velsigne  os, 
at  vi  kan  forstå  vort  ansvar.  Der  blev  herefter  delt  i  to 
klasser. 

Tilstede  var  i  alt  169. 

Kl.  20.35  blev  der  vist  en  film,  der  havde  været  vist  og 
vil  blive  vist  ved  verdensudstillingen  i  New  York:  »Men- 
neskets søgen  efter  lykke«.  Efter  filmen  blev  vist  Road 
shows.  Tilstede  lørdag  aften  var  511. 

Formiddagsmødet  søndag  den  2.  maj  begyndte  kl.  10. 
Efter  åbningssang  og  bøn  var  der  forretninger  ved  distrikt 
og  mission.  Herefter  var  der  tale-  og  sang-konkurrence. 
I  talekonkurrencen  deltog  str.  Birgitte  Keblow  Larsen  fra 
Nordre  Gren  og  str.  Else  Anderson  fra  Centrum  Gren. 
Begge  talere  omhandlede  emnet:  »Lad  os  alle  gøre  vor 
Himmelske  Faders  vilje  i  dag,  så  vi  kan  stå  beredte  til 
at  møde  vore  pligter  i  morgen  og  i  evigheden,  der  kom- 
mer.« Begge  søstrene  talte  godt  om  det  angivne  emne,  og 
dommerkomiteen  valgte  efter  mange  overvejelser  str.  Bir- 
gitte Keblow  Larsen  som  deltager  til  stævnet.  I  sangkon- 
kurrencen deltog  en  duet  fra  Centrum  Gren  med  sangen: 
»Solen  er  slukket«  og  en  kvintet  fra  Nordre  Gren  med 
sangen:  »Løft  dit  øje«.  Begge  sangnumre  skal  deltage  i 
stævnet. 

Der  blev  herefter  kaldt  på  to  mødre,  der  begge  har 
sønner  på  mission.  De  bar  begge  deres  vidnesbyrd  om  de 
velsignelser,  der  er  forbundet  med  at  have  en  søn  på 
mission. 

Primary-børnene  sang  derefter  to  sange:  »Guldpladerne« 
og  »Mit  lys  er  blot  et  lille  et.« 

Tre  brødre  blev  kaldt  op  for  at  bære  deres  vidnesbyrd. 
To  af  brødrene  var  under  begyndelsen  af  mødet  blevet  op- 
retholdt som  ældster. 

Medlem  af  distriktsrådet,  Mogens  Wittendorff  Andersen, 
talte  herefter  om  konferencens  emne:  »Menneskets  søgen 
efter  lykke«.  Han  sagde,  at  ordet  lykke  er  ubeskriveligt. 
Vi  kan  dele  lykken  i  to  ting,  den  timelige  lykke  og  den 
åndelige.  Det  eneste  vi  kan  tage  med  herfra,  er  vor  ånde- 
lige viden.  Herren  har  lovet,  at  vi  ikke  vil  få  større  prøver, 
end  vi  kan  klare. 

Ny-opretholdt  medlem  af  distriktsrådet,  br.  Finn  Vest 
Lykkegaard   Nielsen,  talte  derefter.   Han  sagde,  at  søgen 


efter  lykke  altid  har  været  menneskets  formål  her  på  jord 
og  i  forudtilværelsen.  Det  burde  være  en  ære  for  menne- 
sker, altid  at  leve  således,  at  Herren  kunne  glæde  sig 
over  dem.  Det  ville  bringe  dem  nærmere  det  mål,  der  er 
emnet  for  konferencen  —  menneskets  evige  lykke. 

Formiddagsmødet  sluttede  kl.   11.45.  Tilstede  464. 

Efter  mødet  var  der  om  eftermiddagen  beskikkelser  i 
Rådsværelset,  spisning  i  G.U.F.  salen  og  funktionærmøder. 

Konferencens  hovedmøde  begyndte  kl.  18.  Der  blev 
foretaget  nogle  enkelte  forretninger  ved  mission  og  distrikt, 
og  str.  Hansen  og  str.  Borgen  fra  Bornholm  bar  deres  vid- 
nesbyrd til  forsamlingen. 

En  kvartet  sang  derefter:  »Messias,  han  kommer«. 

Aftenens  første  taler  var  2.  rådgiver  i  missionen,  Jørgen 
Ringheim,  der  sagde,  at  hvert  eneste  menneske,  der  arbej- 
der på  Guds  planer,  er  med  til  at  højne  Herrens  herlighed. 
Det  er  Guds  vilje,  at  vi  skal  opnå  lykke,  og  derfor  skulle 
der  ikke  herske  sure  miner  blandt  os.  Vor  Gud  er  en  le- 
vende Gud,   og  hans   største  ønske  er  at  være  glad. 

Str.  Inger  Rasmussen  spillede  en  piano-solo  af  Håndel. 

1.  rådgiver  i  missionen,  Tom  Asmussen,  talte  derefter. 
Han  sagde,  at  vi  sommetider  samler  negative  ting  sammen, 
og  derved  ødelægger  for  meget  for  os  selv.  Vi  skal  stræbe 
efter  at  samle  positive  ting  sammen  og  hjælpe  vor  næste. 
Vi  skal  dele  andres  lykke  og  sorger.  Vi  skal  følge  det  vi 
lærer,  og  derved  skal  vi  nyde  glæde. 

Str.  Rebecca  Schmidt  sang  derefter:  »Lykken  er  ikke 
gods  eller  guld«. 

Forsamlingen  sang:  »Skal  vi  svigte  vore  pagter?«. 

Str.  Ingrid  Sorenson  talte  og  sagde,  at  der  er  mange 
ting  vi  kan  gøre  for  at  imødegå  vore  problemer  og  få  fred 
i  sindet.  Vi  skal  lære  at  bøje  os  selv,  og  ikke  være  stive, 
hvorved  vi  knækker.  Vi  skulle  i  alle  vore  vanskeligheder 
gribe  den  jernstang,  Nephi  omtaler,  der  er  et  billede  på 
Herens  ord. 

Br.  Dallas  Andersen  sang  derefter:  »The  Lord's  Prayer«. 

Sidste  taler  var  missionspræsident  R.  Earl  Sorenson. 

Han  fortalte  en  historie  om  to  mænd,  der  hver  fik  en 
have.  Om  hvordan  den  ene  lod  sig  slå  ud  af  modgang,  men 
den  anden  kæmpede  og  fik  en  smuk  have.  Han  fik  tilsidst 
den  første  til  også  at  kæmpe.  Vi  har  alle  den  samme  mu- 
lighed, om  vi  blot  vil  benytte  os  af  den.  En  meget  klog 
mand  har  sagt,  at  der  er  7  kredsløb  mennesket  skal  igen- 
nem, og  det  viser  sig,  at  vi  ender,  hvor  vi  begyndte,  hvis 
vi  ikke  er  meget  påpasselige.  Gud  har  vist  os  vejen,  hvor- 
ved vi  kan  komme  hjem  til  ham.  Evangeliet  er  den  eneste 
vej  ,ad  hvilken  vi  kan  opnå  evig  lykke  og  glæde.  Sluttede 
med  at  bære  sit  vidnesbyrd. 

Tilstede  425. 


F.N. 

KREDSLÆRERINDERNES 


AudsåaA 


Vor  Frelser  taler 


son* 


»Kom  og  følg  mig.«  (Matt.  19:21). 

Formål:  At  minde  hverandre  om  ,at  der  findes  en  vej, 
—  hvis  den  følges  —  vil  føre  til  lykke  her  og  hin- 
sides. 

Vor  tid  er  en  tid,  hvor  der  er  alle  mulige  bevægelser 
igang  til  at  tage  menneskers  tanker  i  besiddelse.  Denne 
eller  hin  ideologi  præsenteres  som  en  trylleformular  til  at 
løse  denne  forvirrede  verdens  problemer.  Og  dog  ville 
disse  få  enkle  ord,  som  Vor  Herre  udtalte:  »Kom  og  følg 
mig,«  (Matt.  19:21),  hvis  der  blev  lyttet  til  dem,  sætte  vore 
fødder  ind  på  den  sti,  som  vil  bringe  os  fred  i  sindet  og 
sand  lykke. 

Nogle  af  livets  faser,  der  præsenterer  sig  så  enkle,  vil, 
når  vi  forsøger  at  leve  dem,  vise  sig  at  være  virkelig  van- 
skelige at  klare.  Vi  siger  f.  eks.  allesammen,  at  vi  elsker 
Frelseren.  Vi  er  sikre  på,  at  hvis  Han  var  her  idag  for  at 
stille  os  det  spørgsmål,  som  Han  stillede  Peter:  »Elsker 
du  mig?«  ville  vi  give  det  samme  svar,  som  den  store 
discipel:  »Ja,  du  ved,  at  jeg  har  dig  kær!«  (Joh.  21:16). 
Og  dog  —  kunne  vi  ifølge  den  regel,  Kristus  selv  opstillede, 
ærligt  sige,  at  vi  elsker  Ham?  Han  siger  til  os,  at  hvis  vi 
elsker  Ham,  vil  vi  følge  Hans  befalinger.  Han  går  videre 


og  udtaler  det  bud,  som  er  det  allermest  vigtige,  nemlig 
at  elske  Herren  af  hele  vort  hjerte,  vor  sjæl,  sind  og 
styrke  og  vor  næste  som  os  selv.  Det  er  det  ikke  altid  let 
at  gøre.  Ligesom  for  den  unge,  rige  mand  på  Kristi  tid, 
således  er  det  også  for  os  idag:  der  er  altid  konflikt  mel- 
lem vor  stræben  efter  materielle  besiddelser  og  verdslig 
ære  og  så  vort  ønske  om  at  rette  os  efter  vor  Frelsers 
lære. 

Stadig  at  følge  i  Mesterens  fodspor  er  at  gøre  det  til  en 
daglig  vane.  Kun  på  den  måde  kan  vi  vinde  og  bevare 
den  nødvendige  drivkraft,  der  skal  opretholde  os,  når  der 
kommer  vanskeligheder  .En  mekaniker  fortæller,  at  det 
kræver  seks  gange  så  megen  kraft  at  starte  et  svinghjul, 
der  er  gået  helt  i  stå,  som  det  kræver  at  holde  det  igang 
når  det  først  er  blevet  sat  i  bevægelse.  Lad  os  få  vort 
»åndelige  svinghjul«  sat  godt  igang  og  aldrig  tillade,  at  far- 
ten sættes  ned,  idet  vi  husker,  at  »ingen,  som  ser  sig  til- 
bage, efter  at  han  har  lagt  sin  hånd  på  ploven,  er  brugbar 
for  Guds  Rige.«  (Luk.  9:62).  Lad  os  begynde  i  vore  egne 
hjem  og  blandt  vore  egne  omgivelser  at  vandre  på  den 
sti,  som  Frelseren  anviste.  Kun  ved  at  gøre  det,  kan  vi  til 
stadighed  besvare  Hans  kald:   »Kom  og  følg  mig.« 


Menneskets  søgen  efter  lykke 
»Fred  gennem  forståelse« 


Under  dette  motto  afholdt  missionærerne,  tirsdag  den 
25.  maj  i  Odense  i  samarbejde  med  grenens  organisationer 
en  film-  og  foredragsaften.  Man  havde  igennem  grenens 
medlemmer  og  pressen  inviteret  mange  ud  til  denne  spe- 
cielle aften  for  at  kundgøre  kirkens  vigtige  budskab  til 
vore  medmennesker. 

Man  begyndte  kl.  19.30  med  velkomst  ved  ældste  Tan- 
ner  og  bøn  ved  br.  Klokker  Hansen.  Tiden  blev  overgivet 
til  br.  Haupt  for  et  orienterende  foredrag  om  emnet  for 
den  første  film  om  Tabernakelkoret,  hvorefter  filmen  blev 
vist. 

Efter  denne  film  gav  br.  Haupt  en  orientering  om  Ver- 
densudstillingen i  New  York  og  hovedfilmens  emne:  »Men- 
neskets søgen  efter  lykke.«  Filmen  vakte  stor  interesse  og 


rørte  mange.  Efter  en  bøn  ved  br.  Høvsgård  blev  alle 
invitereret  til  at  se  en  større  udstilling,  arrangeret  af  grenens 
organisationer,  som  viste  de  forskellige  organisationers 
arbejde  i  grenen,  ligesom  missionærerne  også  havde  arran- 
geret en  udstilling,  visende  Kirkens  historie  fra  de  første 
indvandrede  i  Amerika,  lige  fra  Mormon  til  Profeten  Jo- 
seph Smith  og  op  til  i  dag,  Præsident  David  O.  McKay. 

Vi  havde  den  glæde,  at  aftenen  gav  mange  henvisninger 
til  missionærerne  om  private  besøg  i  hjemmene. 

En  virkelig  god  og  opbyggelig  aften,  som  agtes  lavet  igen 
med  et  par  måneders  mellemrum  for  derved  at  skabe  inter- 
esse om  Jesu  Kristi  Kirke  i  Odense. 

Tilstede  130. 

Henry  Haupt,  Odense 

Mange  kvorumpræsidenter  føler,  at  de  ikke  er  kvalifice- 
ret til  at  virke  i  deres  kald,  og  måske  er  de  det  ikke.  Men 
der  er  et  princip,  som  vejleder  i  dette  kald,  så  vel  som 
i  alle  andre  kald  til  at  tjene.  Herren  har  sagt,  at  han  vil 
bruge  de  svage  til  at  gøre  de  kloge  og  de  stærke  til  skam- 
me. Han  kender  hvert  menneskes  evner,  og  han  kender 
desuden  også  deres  duelighed.  Det  vil  sige,  han  ved,  hvor 
langt  et  menneske  kan  udvikle  sine  evner  til  at  udføre  et 
godt  stykke  arbejde. 

Vi  tror  ,at  et  menneske  må  kaldes  af  Gud.  Vi  anvender 
denne  tro  overfor  kald,  der  foretages  af  enhver  mand,  som 
har  myndighed  til  at  kalde  andre  til  stillinger  i  Kirken. 
Gud  Herren  anerkender  myndigheden  hos  den  mand,  som. 
kalder  andre,  og  inspirerer  ham  i  hans  valg.  Meget  ofte 
vil  det  ikke  se  ud,  som  om  den  mand,  der  kaldes,  har  den 
dygtighed,  som  kræves  til  at  udføre  arbejdet,  men  Herren 
ved  det.  Når  en  mand  kaldes  til  en  stilling,  kan  han  med 
rette  antage,  at  et  eller  andet  sted  i  ham  ligger  magten 
og  det  skjulte  talent  til  at  udføre  det  krævede  arbejde. 
Men  han  må  gå  dristigt  fremad,  om  også  ydmygt,  og 
begynde  at  arbejde  på  værket.  Kun  da  kommer  den  in- 
spiration, som  sætter  ham  i  stand  til  at  møde  ansvaret. 

Udvikling  kommer  med  at  sige  ja.  Man  ved  aldrig,  hvad 
Herren  har  i  sinde  med  et  menneske,  når  det  kaldes  til 
en  eller  anden  stilling.  Brigham  Young  blev  engang  bedt  om 
at  være  sangleder  for  Kirtland  Grens  nadver-  og  andre 
møder,  ganske  vist  et  beskedent  kald,  men  vigtigt.  Han  tog 
imod  det.  Vi  kan  forestille  os,  at  han  var  kejtet,  da  han 
svingede  taktstokken.  Men  hos  dem,  som  bad  ham  om  at 
gøre  det,  var  visheden  om,  at  han  var  villig  til  at  prøve. 
De  blev  snart  vis  på,  at  hvad  som  helst  han  blev  bedt 
om,  ville  han  være  lige  så  villig  til  at  gøre  det.  Med  øvelse 
kommer  dygtighed,  og  atter  kom  den  tanke  til  dem,  som 
havde  kaldet  ham:  han  følger  sagen  op. 

Lad  os  nu  antage,  at  et  arbejde  ventede  på,  at  en  eller 
anden  skulle  gøre  det,  et  arbejde,  som  krævede  villighed 
til  at  prøve,  og  vedvarende  anstrengelse  ved  at  holde  fast 
ved  det  ,indtil  det  lykkedes.  De,  som  har  myndighed,  vil 
undersøge  mulighederne.  Der  er  Brigham,  ville  en  sige. 
Men  han  har  ikke  dygtigheden.  Nej,  men  han  har  ønsket 
og  beslutsomheden. 

På  en  eller  anden  måde  i  lighed  med  dette  giver  Herren 
muligheder  til  at  tjene  og  vokse,  for  derefter,  når  han  ser 
resultater,  at  inspirere  dem,  der  har  myndighed,  til  at  give 


den  vordende  leder  mere  at  gøre  for  yderligere  at  prøve 
og  instruere  ham. 

Det  modsatte  af  dette  hændte  for  Brigham  Youngs  bro- 
der. Lad  ham  fortælle  det  med  sine  egne  ord: 

Den  17.  februar  1834  blev  de,  som  holdt  præstedømmet, 
kaldt  sammen  med  det  formål,  at  organisere  et  Højråd, 
og  ældste  L.  D.  Young  var  en  af  dem.  Om  dette  fortæller 
han:  »Ved  den  lejlighed  begik  jeg  en  stor  fejltagelse,  og 
vil  gerne  efterlade  en  beretning  om  det,  som  en  lektie 
for  andre.  Profeten  bad  mig  om  at  tage  plads  sammen 
med  de  brødre,  som  var  blevet  udvalgt  til  dette  Båd.  I  ste- 
det for  at  gøre  dette,  rejste  jeg  mig  og  påberåbte  mig  min 
manglende  evne  til  at  udfyldte  en  så  ansvarsfuld  stilling, 
og  viste  derved,  tror  jeg,  betydelig  alvor  for  sagen.  Pro- 
feten sagde  så,  at  han  virkelig  ønskede,  at  jeg  skulle  ind- 
tage pladsen,  men  da  jeg  stadig  undskyldte  mig,  valgte 
han  en  anden  til  den.  Jeg  tror,  at  det  var  grunden  til,  at 
han  aldrig  senere  kaldte  mig  til  at  opfylde  nogen  vigtig 
stilling  indenfor  præstedømmet.  Jeg  har  siden  lært  at  gå, 
hvor  jeg  bliver  kaldt,  og  ikke  sætte  min  dømmekraft  op 
imod  dem,  som  er  kaldet  til  at  lede  dette  rige.« 

Lad  os  antage,  at  Lorenzo  havde  sagt  ja.  Han  havde  i 
virkeligheden  begejstring  og  evne.  Han  manglede  selvtillid, 
hvad  der  ikke  er  nogen  synd,  men  han  havde  ikke  lært, 
at  når  et  menneske  opfordres  —  eller  kaldes  som  vi  siger 
—  til  at  tjene  i  en  stilling,  bliver  han  på  en  måde  prøvet 
angående  sin  villighed  —  ikke  angående  sin  selvtillid,  og 
han  bør  sige  ja.  Og  når  han  så  engang  har  sagt  ja  og 
han  gør  sit  bedste,  søger  oplysning  og  øver  sig,  vil 
Herren  sætte  ham  i  stand  til  at  udføre  arbejdet.  Når  han 
på  denne  måde  først  har  udviklet  sig,  vil  han  aldrig  gå 
tilbage,  men  altid  gå  fremad  til  større  og  mere  vidtstrakt 
ansvar. 

Enhver  kvorumpræsident  er  i  denne  situation.  Han  er 
blevet  kaldet  eller  opfordret  til  at  tjene.  Han  kan  derved 
vide,  at  han  har  evnen  i  sig.  Alt  hvad  han  behøver  gøre, 
er  at  give  sig  til  arbejdet.  Han  holder  møde  med  sine  råd- 
givere, de  studerer  håndbogen.  De  får  instruktioner  fra 
stavens  melkisedekske  præstedømme-komité.  De  organi- 
serer deres  stående  komiteer  og  giver  sig  til  arbejdet. 

De  yder  sand  og  hengiven  tjeneste  mod  kvorummets 
medlemmer,  forøger  disses  tro  ved  deres  trofasthed,  ønsket 
ved  deres  ønske,  og  handling  ved  deres  eksempel.  Og  på 
denne  måde  forbereder  de  sig  til  større  ting. 

(Fra  Improvement  Era,  marts  1963). 


Fødselsdage: 

Vi  siger  i  denne  måned  til  lykke  til  følgende  søskende: 


Aalborg: 

Otto  Alfred  Sigvard  Simonsen,  70  år  den  16.  juli. 


Kolding: 

Margrethe  Secher,  60  år  den  12.  juli. 

Herning: 

Hilda  Overgaard,  70  år  den  14.  juli. 


Løgstør: 

Petra  Martha  Kjærgaard,  75  år  den  19.  juli. 

Randers: 

Jens  August  Oscar  Petersen,  70  år  den  1.  august. 

Bryllup  i  København: 

Den  28.  april  viedes  på  Københavns  Rådhus  Merete  Hil- 
mand, Centrum  Gren,  og  tidligere  missionær  i  den  dan- 
ske mission,  Henning  Sørensen,  fra  Salt  Lake  City,  Utah. 
Den  8.  maj  fik  parret  Kirkens  velsignelse  i  kirken  på  Prior- 
vej. Stjernen  ønsker  hjertelig  til  lykke! 

Bryllup  i  Amerika: 

Tidligere  missionær  i  den  danske  mission,  Don  V.  Taylor, 
vies  den  9.  juli  i  Manti  Templet  til  Dorte  Nielsen,  tidligere 
Nørresundby.  Stjernen  ønsker  hjertelig  til  lykke! 

Bryllup  i  Amerika: 

Tidligere  missionær  i  den  danske  mission,  Stanley  Don 
Jensen,  viedes  den  3.  juni  i  Los  Angeles  Templet  til  Sandra 
Abbott.  Stjernen  ønsker  hjertelig  til  lykke! 

Hilsen  fra  udlandet: 

Tidligere  missionær  i  den  danske  mission,  Charles  K. 
Cochrane,  som  nu  bor  i  Bad  Durkheim,  Tyskland,  sender 
sammen  med  sin  hustru  og  deres  fire  døtre  de  hjertelig- 
ste hilsener  til  alle  søskende  i  Danmark. 

Ældste  Christian  Ringheim,  der  arbejder  som  missionær 
i  Tyskland,  sender  de  hjerteligste  hilsener  til  alle  søsken- 
de, specielt  i  København.  Han  arbejder  for  tiden  i  Heiden- 
heim  efter  tidligere  at  have  virket  i  Aalen  og  Freiburg. 


Nyt  fra  Amerika: 

Tidligere   missionær   i   den   danske   mission,    Ronald   G. 
Vincent,   er   blevet   kaldet   som   første   rådgiver   til   stavs- 
præsident  Bryant  W.  Rossiter,  Cumorah  Stav,  New  York. 
VELSIGNELSER: 
Aarhus:  4.  april: 

John  Phill  Andersen  og  Rita  Elinor  Andersens  søn, 
Mark  Michael  Phill  Andersen,  velsignet  af  broder  Orla 
Rode  Nielsen. 

Slagelse:  25.  april: 

Hans  Thorhauge  og  Thora  Kirstine  Korum  Thorhauges 
søn,  Bob  Thorhauge,  velsignet  af  broder  Rørge  Grand 
Hansen. 

DØDSFALD: 
Frederikshavn: 

Den  26.  februar  døde  søster  Ane  Marie  Emilie  Madsen 
Petersen  Larsen,  knap  74  år  gammel.  Æret  være  søster  Lar- 
sens minde! 

København  Nordre  Gren: 

Den  7.  juni  døde  søster  Caroline  Mathilde  Andersen 
Sørensen,  knap  49  år  gammel,  og  blev  begravet  fra  kirken 
på  Priorvej  den  10.  juni.  Æret  være  søster  Sørensens 
minde ! 


Ordinationer: 
Aarhus:   18.  april: 


Til: 


Ernst  Mathias  Theodor  Christensen 

Diakon 

John  Christensen 

Diakon 

Flemming  Simonsen 

Diakon 

København  Nordre  Gren:  14.  mart: 

Gert  Oliver  Torp  Roesen 

Præst 

Ib  Rasmussen 

Ældste 

2.  maj: 

Felix  Vilhelm  Holgersen 

Ældste 

København  Centrum  Gren:  2.  maj: 

Helge  Madsen 

Ældste 

16.  maj: 

Arne  Lilholdt  Rytz 

Præst 

København  Søndre  Gren:  9.  maj: 
Per  Frausing  Jacobsen 

Nordsjælland  Gren:  18.  maj: 
Arne  Johannes  Jakobsen 

Slagelse:  25.  april: 
Bo  Lambert  Hafstrøm 

Rønne:  25.  april: 
Jens-Oluf  Lundgren 


Diakon 
Præst 
Præst 
Diakon 


Ordineret  af: 

Broder  Tage  Holm  Larsen 
Broder  Ole  Holm  Bendtsen 
Broder  Niels  Hansen 


Broder  Arthur  Sørensen 
Missionspræsident  R.  Earl  Sorenson 

Broder  Tom  Asmussen 


Missionspræsident  R.  Earl  Sorenson 
Broder  Kaj  Hatting 

Broder  Keld  Neumann  Johansen 

Broder  Poul  Børge  Andersen 

Broder  Børge  Grand  Hansen 

Broder  Harry  Petersen 


Missionærforflyttelser: 

7.  maj: 

Thyce  O.  Petersen 

Fra: 

Til: 

Odense 

Amager 

Glen  Hansen 

Svendborg 

Bagsværd 

John  L.  Olsen 

Hellerup 

Amager 

Donald  Aiken 

Randers 

Horsens 

Jens  Madsen 

Aalborg 

Næstved 

Richard  Burningham 

Holstebro 

Esbjerg 

Leslie  Hintze 

Næstved 

Hellerup 

John  Lowe 

Esbjerg 

Svendborg 

Williams  L.  Hopkins 

Odense 

Frederiksberg 

John  Lever 

Horsens 

Birkerød 

Greg  Collinwood 

Frederiksberg 

Odense 

Don  Christensen 

Amager 

Aalborg 

28.  maj: 

Stephen  T.  Thomson 

Randers 

Aalborg 

14.  maj: 

Richard  Carlquist 

Brønshøj 

Fredericia 

Margene  Anderson 

Vejle 

Aarhus 

Bravant  Haslam 

Aalborg 

Haderslev 

Mary  Lu  Wood 

Missionskont. 

Vejle 

Craig  B.  Rasmussen 

Haderslev 

Randers 

21.  maj: 

4.  juni: 

Dennis  H.  Tolboe 

Søborg 

Holstebro 

Don  A.  Hansen 

Hvidovre 

Aarhus 

170 


Dåb: 

Aarhus:  3.  april: 

Orla  Poulsen 

24.  april: 

Knud  Ingo  Christensen 

8.  maj: 

Susanne  Sørensen 

14.  maj: 

Paul  Erik  Christensen 

Aalborg:  22.  maj: 
Carsten  Pedersen 

København  Nordre  Gren:  3.  april: 

Bjarne  Sandahl 

24.  april: 

Kennie  Holmegaard  Rasmussen 

Marianne  Birgitte  Jane  Hall 

Niels  Kristian  Nordby  Larsen 

Poul  Otto  Westergaard 

22.  maj 

Preben  Johannessen 

Elsa  Mona  Mortensen  Johannessen 

Palle  Jonny  Johannessen 

Alice  Joan  Johannessen 

Kim  Torben  Johannessen 

København  Centrum  Gren:  1.  maj: 

Torben  Henrik  Hertzsprung  Clausen 

8.  maj: 

Lise  Pelvig 

26.  maj: 

Bent  Raymond  Jørgensen 

29.  maj 

Arne  Johansen 

København  Søndre  Gren:  8.  maj: 
Jytte  Anne-Grethe  Stokholm 

15.  maj: 

Suzanne  Merethe  Skøtt  Andersen 

22.  maj: 

Beryl  Weyman  Videcrantz 


Døbt  af: 

Broder  Orla  Rode  Nielsen 
Ældste  Richard  Dorsey 
Ældste  Michael  Victor 
Ældste  Gordon  Westenskow 

Broder  Holger  Petersen 

Broder  Arne  Sandahl 

Broder  Orla  Rasmussen 
Broder  Hans  H.  Hall 
Broder  Ejvind  Nordby  Larsen 
Broder  Gunnar  Otto  Westergaard 

Ældste  R.  Bruce  Nielsen 
Ældste  Ford  L.  Stevenson 
Ældste  R.  Bruce  Nielsen 
Ældste  Ford  L.  Stevenson 
Ældste  R.  Bruce  Nielsen 

Broder  Harry  Petersen 
Ældste  Greg  L.  Collinwood 
Ældste  Flemming  Fano 
Broder  Arne  L.  Rytz 

Ældste  Rex  Pitcher 
Ældste  NileQ.  Schow 
Ældste  Robert  F.  Memmott 


Håndspålæggelse  ved: 

Broder  Orla  Rode  Nielsen 
Ældste  Gordon  Westenskow 
Ældste  M.  James  McKee 
Ældste  Larry  C.  Johnson 

Broder  Holger  Pedersen 

Broder  Arne  Sandahl 

Broder  Orla  Rasmussen 
Broder  Hans  H.  Hall 
Broder  Ejvind  Nordby  Larsen 
Broder  Arthur  Sørensen 

Ældste  Ford  L.  Stevenson 
Ældste  R.  Bruce  Nielsen 
Ældste  Ford  L.  Stevenson 
Ældste  R.  Bruce  Nielsen 
Ældste  Ford  L.  Stevenson 

Broder  Harry  Petersen 
Ældste  Greg  L.  Collinwood 
Ældste  Greg  L.  Collinwood 
Broder  Bent  G.  Lindhardt 

Ældste  Don  Hansen 
Ældste  Arman  B.  Petersom 
Ældste  Russell  H.  Mouritzen 


Missionærankomst: 

Med  S.A.S.  via  New  York  er  James  Mikkel  Johansen 
den  25.  maj  ankommet  til  den  danske  mission  og  beskik- 
ket til  at  arbejde  i  Brønshøj. 

Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

15.  maj:  Janet  Peterson  fra  Las  Vegas,  Nevada,  efter 
sidst  at  have  arbejdet  i  Silkeborg. 

5.  juni:  Robert  F.  Memmott  fra  Scipio,  Utah,  efter  sidst 
at  have  arbejdet  i  Hvidovre. 


Jomes  Marvell  McKee  fra  Midvale,  Utah,  efter  sidst  at 
have  arbejdet  i  Aarhus. 

Steven  Harold  Rasmussen  fra  Ogden,  Utah,  efter  sidst  at 
have  arbejdet  i  Ballerup. 

Ronald  Max  Stanfield  fra  Salt  Lake  City,  Utah,  efter 
sidst  at  have  arbejdet  i  Gentofte. 

11.  juni:  Frank  Wilford  Olsen  fra  Spanish  Fork,  Utah, 
efter  sidst  at  have  arbejdet  i  Glostrup. 

Charles  Stephen  Peterson  fra  Salt  Lake  City,  Utah,  efter 
Sidst  at  have  arbejdet  i  Ringsted. 

John  Stenberg  Hansen  fra  Salt  Lake  City,  Utah,  efter 
sidst  at  have  arbejdet  i  Aalborg. 

James  M.  Johansen 


Janet  Peterson 


Steven  H.  Rasmussen  Ronald  M.  Stanfield 


Robert  F.  Memmott 


Frank  W.  Olsen 


('harles  S.  Peterson 

DEJV  OPLAGTE  GATEIDE!!! 

En  grammofonplade  med 

»Til K  Hi\iii\U  MORinOIS« 

Hjælp    missionærerne    med    at    udbrede    kendskabet    til         Overskudet  går  ubeskåret  til  bygningen  af  den  nye  kirke 

mormonerne,    forær    venner    og    bekendte    en    plade    med     på  Maglegårds  allé. 

»The  Singing  Mormons«. 

Du  har  dem  vel  selv?   Også  den  nye?                                           Skriv    i    dag    efter    prisliste:    Bent    Lindhardt,    Centrum 
Priser  fra  kr.  8,00 — 36,00.  Fås  både  i  mono  og  stereo.         Gren,  Priorvej  12,  København  F. 

Min    inderligste    tak    for    al   kærlig    deltagelse    ved    min 
hustru,  Caroline  Sørensens  sygdom,  død  og  begravelse. 

Arthur  Sørensen. 

^w^^TMT 

® 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -  København  -  (01)7175  01 

USA-REJSER  I 
ET  BEDRE  PLAN 

De  kommer  hurtigst  til   USA  med  SAS  DC-8 
Royal  Viking  Jet,  for  kun  SAS  flyver  NON-STOP 
til  New  York.  På  kun  8  timer  er  De  fremme  - 
efter  en  vidunderlig  flyverejse  -  og  på  21-dages 
billet  er  prisen  t/r  på  økonomiklasse 

KR.  2.629,-* 

USA  byder  på  en  hel  ny  verden  af  oplevelser, 
samtidig    med   at   hotelophold,    rundrejser    og 
måltider  koster  det  samme,  som   man  er  vant 
til    i    Europa.  Med   SAS  flyver   De  direkte  til 
New  York,  Chicago,   Los  Angeles,   Anchorage 
og  Montreal.  Få  alle  oplysninger  om,   hvordan 
De  »gør  USA«  på  en  almindelig  ferie,  ved  blot 
at  indsende  Deres  navn  og  adresse  til 
»USA-ferie«,   SAS,    Hammerichsgade,    Kbh.  V. 

^tfflS  ...Deres  fly 

De  får  alle  oplysninger  hos  de  SAS-autoriserede  rejsebureauer 

*)  2.629,-  prisen  er  gældende  for  21-dages  billetter,  som  kan  udnyt- 
tes i  små  8  al  årets  12  måneder  -  nemlig   i  perioderne  28/6-19/8  og 
13/9-4/11  samt  14/2-2/6-66.  Desuden  gælder  21-dages  prisen  2871,-  i 
perioden  8/11-65  til  10/2-66.  21-dages  billetter  kan  ikke  anvendes  for 
rejser  i  week-ends.  Billetpriserne  er  de  samme  fra  Kobenhavn,  Tir- 
strup, Aalborg,  Billund  og  Odense. 

jffz'MXHøøsa&k  ^SJIpSS'yiBsw 

Exportmodel 

splinterny  —  til  speciel  pris  —  glimrende  til  europatur  — 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 

^  v 

Billetter  lil  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

J®  GEMSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

CG 

